pythainlp/thai-wiki-dataset-v4 huggingface dataset:
คลองแม่รำพัน

แม่รำพัน หรือ แม่ลำพัน เป็นคลอง ในภาคเหนือของประเทศไทย ไหลผ่านจังหวัดลำปางและจังหวัดสุโขทัย ก่อนจะไหลบรรจบเข้ากับแม่น้ำยม ส่วนหนึ่งของลุ่มแม่น้ำเจ้าพระยา
สายน้ำแม่รำพันมีต้นน้ำอยู่ในอำเภอเถิน จังหวัดลำปาง ไหลผ่านอำเภอบ้านตาก จังหวัดตาก เข้าสู่เขตพื้นที่จังหวัดสุโขทัยที่อำเภอบ้านด่านลานหอย และเข้าสู่อำเภอเมืองสุโขทัย ผ่านอุทยานประวัติศาสตร์สุโขทัยและตัวเมืองสุโขทัย ก่อนที่จะบรรจบเข้ากับแม่น้ำยมในเมืองสุโขทัย บริเวณทางเหนือของวัดคูหาสุวรรณ
คลองแม่รำพันมีความสำคัญต่อการเกษตร โดยเฉพาะช่วงตอนกลางของสายน้ำในอำเภอบ้านด่านลานหอย ที่ช่วงปลายของสายน้ำมีจุดตัดกับเส้นทางน้ำและเส้นทางโบราณสมัยอาณาจักรสุโขทัย เช่น ถนนพระร่วง และคูเมืองโบราณต่าง ๆ ในสมัยอาณาจักรสุโขทัยนั้น เป็นที่เข้าใจว่าสายน้ำแม่ลำพันมีความสำคัญต่อผู้คนในสมัยนั้น การศึกษาทางโบราณคดีค้นพบหลักฐานการตั้งรกรากในลุ่มน้ำลำพันมาตั้งแต่สมัยก่อนสุโขทัย โดยมีการขุดพบเครื่องมือหินที่กำหนดอายุเบื้องต้น 3,000 ปี และวัตถุโลหะ ตลอดจนกลองมะโหระทึกสัมฤทธิ์ แม้ว่าในปัจจุบันแม่ลำพันจะมีลักษณะแคบและตื้นเขิน แต่เป็นที่เข้าใจว่าในอดีตมีลักษณะลึกและกว้างกว่าในปัจจุบัน
ชื่อ "ลำพัน" นั้นมีการเสนอว่าน่าจะมีที่มาจากคำภาษาเขมร เป็นชื่อเรียกสมุนไพรชนิดหนึ่ง หรืออาจมีที่มาจากภาษาไทย โดยประกอบคำว่า ลำ ที่แปลว่า "ลำน้ำ" กับ พัน ที่แปลว่า "เกี่ยวพัน" หมายถึงลำน้ำที่ไหลผ่านชุมชนต่าง ๆ เข้าเกี่ยวพันกัน
ฟาสต์ฟูดเนชัน

ฟาสต์ฟูดเนชัน: เดอะดาร์กไซด์ออฟดิออล-อเมริกันมีล  เป็นหนังสือที่เขียนขึ้นใน ค.ศ. 2001 โดยอีริก ชโลสเซอร์ ตีพิมพ์ครั้งแรกโดย "Rolling Stone" ใน ค.ศ. 1999 หนังสือนี้ถูกเทียบกับ"เดอะจังเกิล" นวนิยายแนว muckraking ใน ค.ศ. 1906 โดยอัปตัน ซินแคลร์ หนังสือนี้นำไปดัดแปลงเป็นภาพยนตร์ใน ค.ศ. 2006 ที่กำกับโดย Richard Linklater
ภูมิหลัง.
"Rolling Stone" ขอให้ชโลสเซอร์เขียนบทความเกี่ยวกับอเมริกาผ่านฟาสต์ฟูดใน ค.ศ. 1997 หลังอ่านบทความของเขาเกี่ยวกับผู้อพยพใน "Atlantic Monthly" เขาใช้เวลาเกือบสามปีในการค้นคว้าเกี่ยวกับอุตสาหกรรมอาหารฟาสต์ฟูด ตั้งแต่โรงฆ่าสัตว์และโรงงานบรรจุหีบห่อที่ผลิตเบอร์เกอร์ ไปจนถึงคนงานค่าจ้างขั้นต่ำที่ปรุงเบอร์เกอร์ ไปจนถึงโฆษณาโทรทัศน์ที่ล่อใจให้เด็ก ๆ กินเบอร์เกอร์ด้วยของเล่นราคาถูกและสนามเด็กเล่นสีสันสดใส ประสบการณ์ดังกล่าวทำให้เขาโกรธและตกใจมาก
ยูฟ่าคอนเฟอเรนซ์ลีก นัดชิงชนะเลิศ 2025

ยูฟ่าคอนเฟอเรนซ์ลีก นัดชิงชนะเลิศ 2025 จะเป็นนัดชิงชนะเลิศของ ยูฟ่าคอนเฟอเรนซ์ลีก ฤดูกาล 2024–25 ฤดูกาลที่สามของการแข่งขันฟุตบอลสโมสรยุโรประดับที่สี่ จัดการแข่งขันโดยยูฟ่า การแข่งขันจะลงเล่นในวันที่ 28 พฤษภาคม ค.ศ. 2025 ที่สนามกีฬาวรอตสวัฟ ในวรอตสวัฟ ประเทศโปแลนด์, ระหว่างสโมสรจากสเปน เรอัลเบติส และสโมสรจากอังกฤษ เชลซี.
ทีมชนะจะได้รับสิทธิ์เข้าสู่รอบแบ่งกลุ่มของยูฟ่ายูโรปาลีก ฤดูกาล 2025–26 เว้นแต่ทีมดังกล่าวได้เข้ารอบแชมป์เปียนส์ลีก หรือยูโรปาลีกผ่านผลงานในลีกของพวกเขาอยู่แล้ว โดยในกรณีนี้ จะมีทีมอื่นที่ได้รับสิทธิ์นั้นแทน.
ภูมิหลัง.
เรอัลเบติสเข้าสู่นัดชิงชนะเลิศฟุตบอลสโมสรยุโรปเป็นครั้งแรก.
นี่เป็นนัดชิงชนะเลิศฟุตบอลสโมสรยุโรปครั้งที่สิบสามของเชลซีและการลงสนามรอบชิงชนะเลิศยูฟ่าคอนเฟอเรนซ์ลีกครั้งแรก. พวกเขาชนะสองแชมป์จากสามรายการแข่งขันสำคัญระดับยุโรปก่อนปี ค.ศ. 1999; ยูฟ่าแชมเปียนส์ลีก ใน 2012 และ 2021, คัพวินเนอร์สคัพ ใน 1971 และ 1998, และ ยูฟ่ายูโรปาลีก ใน 2013 และ 2019, นอกจากนี้พวกเขาเคยคว้าแชมป์ยูฟ่าซูเปอร์คัพมาแล้ว 2 สมัย ได้แก่ 1998 และ 2021. สโมสรแห่งนี้พ่ายแพ้ในรอบชิงชนะเลิศของยุโรปถึง 4 ครั้ง ได้แก่ ยูฟ่าแชมเปียนส์ลีก นัดชิงชนะเลิศ 2008 และ 2012, 2013 และ ยูฟ่าซูเปอร์คัพ 2019. หากพวกเขาคว้าแชมป์ได้ พวกเขาจะกลายเป็นสโมสรแรกที่มี คว้าถ้วยรางวัลสำคัญทั้ง 4 รายการในยุโรป.
ทั้งสองสโมสรเคยเผชิญหน้ากันมาแล้ว 4 ครั้ง; โดย 2 ครั้งอยู่ในรอบก่อนรองชนะเลิศของ ยูฟ่าคัพวินเนอร์สคัพ ฤดูกาล 1997–98 และอีก 2 ครั้งอยู่ใน ยูฟ่าแชมเปียนส์ลีก ฤดูกาล 2005–06 รอบแบ่งกลุ่ม. เชลซีชนะ 3 นัดจากทั้งหมด, โดยเอาชนะเบติส 2–1 ในเซบิยา และ 3–1 ในลอนดอน เพื่อคว้าชัยชนะด้วยสกอร์รวม 5–2 ก่อนจะคว้าแชมป์ไปครอง. ในฤดูกาล 2005–06, เชลซีเอาชนะไปได้ 4–0 ในเกมเหย้า. อย่างไรก็ตาม, เบติสคว้าชัยชนะในการพบกันครั้งล่าสุดของทั้งสองทีม, โดยชนะ 1–0 ในเซบิยาในช่วงหลังของการแข่งขัน. แม้จะพ่ายแพ้ในครั้งนั้น, เชลซีก็ยังผ่านเข้าสู่รอบ 16 ทีมสุดท้ายได้ด้วยการจบอันดับที่ 2 ในรอบแบ่งกลุ่มของ กลุ่ม ขณะที่เบติสได้อันดับที่ 3 และได้เลื่อนชั้นไปเล่นใน ยูฟ่าคัพ ซึ่งท้ายที่สุดพวกเขาก็เป็นฝ่ายคว้าชัยชนะให้กับ คู่แข่งร่วมเมือง เซบิยา.
นัดชิงชนะเลิศครั้งที่ผ่านมา.
"ในตารางด้านล่างนี้, นัดชิงชนะเลิศจนถึงปี ค.ศ. 2024 อยู่ในยุคของยูฟ่ายูโรปาคอนเฟอเรนซ์ลีก."
เส้นทางสู่นัดชิงชนะเลิศ.
"หมายเหตุ: ในตารางด้านล่างนี้, ผลการแข่งขันของผู้เข้าชิงชนะเลิศจะได้รับเป็นชื่อแรก (H: เหย้า; A: เยือน)."
นัด.
รายละเอียด.
ทีม "เจ้าบ้าน" จะได้รับการกำหนดขึ้น โดยการจับสลากเพิ่มเติมหลังจากเสร็จสิ้นการจับสลากรอบก่อนรองชนะเลิศ และรอบรองชนะเลิศ เพื่อวัตถุประสงค์ในการจัดการ
<onlyinclude></onlyinclude>
สถิติ.
<templatestyles src="Col-begin/styles.css"/>
ชาวปลัง

ชาวปลัง (หรือในจีนเรียก ปู้หลั่ง) เป็นกลุ่มชาติพันธุ์หนึ่งใน 56 กลุ่มชาติพันธุ์ที่ได้รับการรับรองของประเทศจีน ประชากรชาวปลังส่วนใหญ่อาศัยในจีนตอนใต้, บางส่วนของประเทศพม่า และประเทศไทย ในประเทศไทยมีการคาดการณ์จำนวนอยู่ที่ประมาณ 1,200 คน ส่วนใหญ่อาศัยอยู่ในจังหวัดเชียงราย บางส่วนอพยพมาหางานทำในกรุงเทพและปริมณฑล และอาศัยในจังหวัดนครปฐม
ชื่อ.
ในประเทศไทย ตามข้อมูลบนฐานข้อมูลของศูนย์มานุษยวิทยาสิรินธร ระบุชื่อเรียกชาวปลัง เช่น:
ภาษา.
ชาวปู้หลั่งในจีนพูดภาษากลุ่มปูลัง ซึ่งรวมถึงภาษาปลังและอู โดยภาษาปลังเป็นภาษาออสโตรเอเชียติก สาขาปะหล่อง 
นอกจากนี้ ชาวปลังบางส่วนในจีนยังสามารถสื่อสารภาษาจีนกลางและภาษาไตตะวันตกเฉียงใต้อื่น ๆ ในจีนมีการพัฒนาระบบการเขียนสองระบบขึ้นโดยใช้อักษรละติน คือ 'Totham' และ 'Tolek'
ประวัติศาสตร์.
นักชาติพันธุ์วรรณาในจีนระบุว่าชาวปลังเป็นผู้สืบสกุลมาจากชนเผ่าโบราณ "พู" (濮) ซึ่งอาศัยในแถบลุ่มแม่น้ำล้านช้าง
ในประเทศไทย ชาวปลังเริ่มอพยพเข้ามาในทศวรรษ 1970 เพื่อหาโอกาสในอาชีพและหนีการกดขี่ในพม่า
วัฒนธรรม.
ชาวปลังตามธรรมเนียมเชื่อว่าการเคี้ยวหมากพลูจนฟันดำนั้นเป็นสิ่งสวยงาม
บ้านเรือนชาวปลังมักสร้างจากไม้ไผ่ มีสองชั้น ชั้นบ่างไว้เก็บอาหารและเลี้ยงสัตว์ ส่วนชั้นสองเป็นที่อยู่อาศัย ปล่องควันตั้งอยู่กลางบ้าน
ชาวปลังเดิมทีอาศัยกันในระบบเผ่าย่อยซึ่งมีดินแดนของตนเอง แต่ละเมืองของชาวปลังจะมีสุสานของตนเอบ ชาวปลังใช้วิธีการฝังศพ ยกเว้นผู้ที่ตายผิดธรรมชาติจะใช้การเผาศพ
เป็นที่เข้าใจว่าชาวปลังมีการเพาะปลูกใบชามาอย่างยาวนานเป็นกลุ่มแรก ๆ
ศาสนา.
ชาวปลังเดิมทีนับถือลัทธิวิญญาณนิยม, บูชาบรรพชน และศาสนาพุทธแบบเถรวาท ในปี 2011 เจมส์ มิลเลอร์ (James Miller) เคยบรรยายถึงลักษณะความเชื่อของชาวปลังซึ่งมีความซ้อนทับกันว่าเป็นชาวพุทธเถรวาท ซึ่งมีคติความเชื่อพื้นถิ่นผสมผสานอันเกี่ยวข้องกับระบบนิเวศรอบตัว ให้ความสำคัญเป็นพิเศษกับข้าว น้ำ ผึ้ง ขี้ผึ้ง และวิญญาณพื้นถิ่นมากมายที่เกี่ยวข้องกับตน
เคยมีการประมาณการณ์ว่า 80% ของชาวปลังระบุว่าตนเป็นพุทธศาสนิกชน และ 35% ปฏิตามคำสอนของศาสนา
ในประเทศไทยมีชุมชนชาวปลังที่นับถือศาสนาคริสต์อยู่ ที่ซึ่งในปี 2008 ได้สร้างโบสถ์ของตนเองขึ้นในจังหวัดนครปฐม
การกระจายตัว.
ในประเทศจีนมีชาวปลังอาศัยเป็นส่วนใหญ่อยู่ในยูนนาน ในจีนยังพบว่าชาวปลังในสิบสองปันนาพูดภาษาปลัง ในขณะที่ชาวปลังส่วนใหญ่ในยูนนานพูดภาษาอู
เอลซาเกต

เอลซาเกต (มาจากคำว่า เอลซา และคำต่อท้ายด้วย "-gate" ที่เกี่ยวข้องกับเรื่องอื้อฉาว) เป็นข้อพิพาทเกี่ยวกับวิดีโอบนยูทูบและยูทูบคิดส์ที่ระบุว่า "เหมาะสำหรับเด็ก" แต่มีเนื้อหาที่ถือว่าไม่เหมาะสมสำหรับเด็ก วิดีโอเหล่านี้มักมีตัวละครในจินตนาการจากสื่อที่เน้นครอบครัว บางครั้งข้ามฝั่งกัน โดยไม่ได้รับอนุญาตตามกฎหมาย เรื่องนี้ยังรวมถึงช่องที่เน้นไปที่เด็กในชีวิตจริง เช่น "Toy Freaks" ซึ่งทำให้เกิดความกังวลเกี่ยวกับการทารุณกรรมเด็กที่อาจเกิดขึ้น
วิดีโอส่วนใหญ่ในหมวดหมู่นี้สร้างขึ้นโดยใช้การแสดงสดหรือแฟลชแอนิเมชัน แต่บางส่วนใช้เคลย์เมชันหรือภาพที่สร้างด้วยคอมพิวเตอร์ บางครั้งวิดีโอจะถูกแท็กด้วยวิธีที่หลีกเลี่ยงอัลกอริทึมความปลอดภัยของเด็กของยูทูบ และบางส่วนปรากฏบนยูทูบคิดส์ วิดีโอเหล่านี้ตรวจสอบยากเนื่องจากยูทูบมีเนื้อหาจำนวนมาก ในการดึงดูดผลการค้นหาและดึงดูดความสนใจจากผู้ใช้ ชื่อและคำอธิบายของวิดีโอจึงใช้ชื่อของตัวละครในจินตนาการ รวมถึงคำหลัก เช่น "การศึกษา" "เรียนรู้สี" และ "เพลงกล่อมเด็ก" นอกจากนี้ วิดีโอยังรวมโฆษณาที่ลงโดยอัตโนมัติ ทำให้วิดีโอเหล่านี้สร้างรายได้ให้กับเจ้าของวิดีโอและยูทูบ
ประชาชนเริ่มตระหนักรู้ถึงปรากฏการณ์นี้มากขึ้นในช่วงปลาย ค.ศ. 2017 หลังจากสื่อต่าง ๆ หลายแห่งรายงานเกี่ยวกับความปลอดภัยของเด็กบนยูทูบในปีนั้น ทางยูทูบจึงได้นำแนวทางที่เข้มงวดยิ่งขึ้นเกี่ยวกับเนื้อหาสำหรับเด็กมาใช้ ในช่วงปลายเดือนพฤศจิกายน แพลตฟอร์มได้ลบช่องและวิดีโอที่อยู่ในหมวดหมู่เอลซาเกตออกไป รวมถึงวิดีโอที่ไม่เหมาะสมอื่น ๆ จำนวนมากหรือความคิดเห็นของผู้ใช้ที่เกี่ยวข้องกับเด็ก แม้ว่าความพยายามเหล่านี้ตั้งใจลบล้างแพลตฟอร์มสื่อที่เกี่ยวข้องกับเอลซาเกต จะจำกัดเนื้อหาที่เก่ากว่าไปมาก แต่ใน ค.ศ. 2020 วิดีโอและช่องที่มีลักษณะคล้ายกันยังคงเข้าถึงเด็ก ๆ ได้อย่างแพร่หลายบนยูทูบ (ครั้งนี้ใช้เกมวิดีโอซึ่งเป็นที่นิยมในหมู่เด็ก ๆ)
ชาวอาเจะฮ์

ชาวอาเจะฮ์  เป็นกลุ่มชาติพันธุ์พื้นเมืองของอาเจะฮ์ทางตอนเหนือของเกาะสุมาตราในประเทศอินโดนีเซีย ซึ่งมีประวัติศาสตร์การต่อต้านเจ้าอาณานิคมดัตช์มายาวนาน ประชากรชาวอาเจะฮ์ส่วนใหญ่เป็นมุสลิม ชื่ออื่น ๆ ของชาวอาเจะฮ์ เช่น ลัมมูรี (Lam Muri), ลัมบรี (Lambri), อักฮีร์ (Akhir), อาจิน (Achin), อัซจี (Asji), อัตเจ (A-tse หรือ Atse) ภาษาของชาวอาเจะฮ์เรียกว่าภาษาอาเจะฮ์ เป็นหนึ่งในภาษาอาเจะฮ์-จามของภาษามลายู-โปลีนีเซีย ในกลุ่มภาษาออสโตรนีเซีย
ในสมัยหนึ่ง ชาวอาเจะฮ์เคยเป็นศาสนิกชนฮินดู ซึ่งปรากฏในธรรมเนียมบางอย่างและคำภาษาสันสกฤตในภาษาอาเจะฮ์ การค้าขายกับโลกมุสลิมต่อมาได้นำไปสู่การกลายเป็นอิสลาม ประชากรเริ่มค่อย ๆ เปลี่ยนมานับถือศาสนาอิสลามมานานหลายศตวรรษ ประชากรชาวอาเจะฮ์มีการประมาณจำนวนอยู่ที่ระหว่าง 3.526 ล้านคน คน 4.2 ล้านคน
เดิมทีแล้วชาวอาะเจะฮ์ประกอบอาขีพเกษตรกรรม ช่างตีเหล็ก และช่างทอผ้า ธรรมเนียมอาเจะฮ์เดิมทีมีลักษณะอำนายฝ่ายมารดา ลักษณะสังคมเป็นแบบชุมชน อาศัยกันใน "กัมปง" ซึ่งรวมกันเป็นเขตที่เรียกว่า "มูกิม". ยุคทองของวัฒนธรรมอาเจะฮ์อยู่ในศตวรรษที่ 16 พร้อมกับการเรืองอำนาจของรัฐสุลต่านอาเจะฮ์ซึ่งเติบโตถึงขีดสุดในศตวรรษที่ 17 โดยทั่วไปแล้ว ชาวอาเจะฮ์ถือว่าเป็นศาสนิกชนของศาสนาอิสลามโดยอนุรักษนิยมและอย่างเคร่งครัด และมักถือว่าเป็นกองกำลังผู้สู้รบต่อเจ้าอาณานิคมทั้งโปรตุเกสและดัตช์
เนนารา

เนนารา (เกาหลี: ; แปล ประเทศฉัน) เป็นเว็บท่าอย่างเป็นทางการของรัฐบาลเกาหลีเหนือ เป็นเว็บไซต์แรกในเกาหลีเหนือ และถูกสร้างขึ้นเมื่อ ค.ศ. 1996 หมวดหมู่ของเว็บท่าประกอบด้วยการเมือง การท่องเที่ยว ดนตรี การค้าต่างประเทศ ศิลปะ สื่อมวลชน เทคโนโลยีสารสนเทศ ประวัติศาสตร์ และ "เกาหลีเป็นหนึ่งเดียว"
ภาพรวม.
เว็บไซต์มีสิ่งตีพิมพ์ต่าง ๆ เช่น หนังสือพิมพ์ "เดอะเปียงยางไทมส์", นิตยสาร "#เปลี่ยนทาง ", นิตยสาร "โคเรียทูเดย์" และนิตยสาร "ฟอเรนเทรด" รวมถึงข่าวจากสำนักข่าวกลางเกาหลี
ผู้ใช้ในเกาหลีใต้ไม่สามารถเข้าถึงเว็บไซต์นี้เนื่องจากถูกทางการเกาหลีใต้บล็อกตั้งแต่ ค.ศ. 2011 และ กรกฎาคม ค.ศ. 2014 การบล็อกนี้ก็ยังคงมีผลอยู่
แอลวายคอร์ปอเรชัน

แอลวายคอร์ปอเรชัน  ซื้อขายภายใต้ชื่อ LYC เป็นบริษัทอินเทอร์เน็ตของญี่ปุ่นที่มีเจ้าของคือ เอ โฮลดิงส์ ซึ่งเป็นการร่วมทุนระหว่างซอฟต์แบงก์ของญี่ปุ่น และเนเวอร์คอร์ปอเรชันของเกาหลีใต้ ก่อตั้งในปี ค.ศ. 2023 โดยเป็นการควบรวมกิจการระหว่างแซดโฮลดิงส์และบริษัทย่อยอีก 4 บริษัท รวมถึงไลน์คอร์ปอเรชัน และยาฮูเจแปนคอร์ปอเรชัน
ประวัติ.
ในเดือนมีนาคม ค.ศ. 2021 แซดโฮลดิงส์ซึ่งเป็นเจ้าของยาฮูเจแปนและไลน์คอร์ปอเรชันได้รวมธุรกิจของพวกเขาเข้าด้วยกัน บริษัทตั้งเป้าที่จะลดต้นทุนโดยรวมบริการที่ทับซ้อนกัน เช่น การชำระเงินด้วยคิวอาร์โค้ด และเพิ่มปริมาณการใช้งานระหว่างบริการประมาณ 200 รายการที่พวกเขาเสนอ โดยมุ่งเน้นไปที่สามธุรกิจ ได้แก่ การค้นหา แอพการส่งข้อความ และการโฆษณา นอกจากนี้พวกเขายังประกาศแผนการเชื่อมโยงไอดีของทั้งสองบริษัทภายในสิ้นปีงบประมาณ 2022 อีกด้วย
อะโลฮา

อะโลฮา (]) เป็นคำในภาษาฮาวายที่มีความหมายถึงความรัก ความชอบ สันติภาพ ความเห็นใจ และความเมตตา มักใช้เป็นคำทักทาย คำว่า"อะโลฮา"มีความสำคัญทางวัฒนธรรมและจิตวิญญาณที่ลึกซึ่งสำหรับชาวฮาวายพื้นเมือง โดยใช้คำนี้เพื่อนิยามถึงพลังที่ยึดเหนี่ยวการดำรงอยู่เข้าด้วยกัน
เถา หฺวาง

เถา หฺวาง (เสียชีวิต ค.ศ. 290) หรือ เอี้ยวเฮง ชื่อรอง ชื่ออิง  เป็นขุนพลและขุนนางชาวจีนของรัฐง่อก๊กในยุคสามก๊ก และภายหลังเป็นขุนพลและขุนนางของราชวงศ์จิ้น เถา หฺวางมีชื่อเสียงอย่างมากจากการปกครองมณฑลเกาจิ๋วเป็นเวลามากกว่า 20 ปี ในยุคของง่อก๊กและราชวงศ์จิ้นตะวันตก เถา หฺวางยังมีส่วนร่วมในชัยชนะของง่อก๊กต่อราชวงศ์จิ้นในมณฑลเกาจิ๋วระหว่าง ค.ศ. 268 ถึง ค.ศ. 271 ซึ่งเป็นหนึ่งในชัยชนะครั้งใหญ่ไม่กี่ครั้งที่ง่อก๊กเอาชนะราชวงศ์จิ้นในช่วงปลายยุคสามก๊ก
รายชื่อนครในประเทศเม็กซิโก

นี่คือรายชื่อเมือง 100 เมืองในเม็กซิโกเรียงตามจำนวนประชากร อ้างอิงจากสำมะโนประชากรเม็กซิโก ค.ศ. 2020
จากที่สถาบันสถิติศาสตร์และภูมิศาสตร์แห่งชาติ (อิเนฆิ) ของเม็กซิโกระบุ "ท้องถิ่น"  คือ "สถานที่ใด ๆ ที่มีเคหสถานตั้งแต่ 1 แห่งขึ้นไป ซึ่งอาจมีหรือไม่มีผู้อาศัยก็ได้และเป็นที่รู้จักจากชื่อที่ตั้งขึ้นตามกฎหมายหรือตามธรรมเนียม" ท้องถิ่นเมืองคือท้องถิ่นที่มีประชากรมากกว่า 2,500 คน ซึ่งอาจได้รับการกำหนดให้เป็นนคร หมู่บ้าน หรือเมืองตามกฏหมายของรัฐนั้น ๆ ระบบเมืองแห่งชาติซึ่งจัดทำโดยสภาประชากรแห่งชาติ (โกนาโป) ใน ค.ศ. 2018 นิยามท้องถิ่นในเม็กซิโกที่มีประชากร 15,000 คนขึ้นไปจำนวน 400 แห่งว่าเป็น "นคร"  ท้องถิ่นของเม็กซิโกนั้นรวมอยู่ในเขตการบริหารของเทศบาล  ซึ่งมีฐานะสูงกว่า
รายชื่อนี้ไม่ได้นับรวมประชากรทั้งเขตมหานครและถูกจำกัดด้วยขอบเขตทางการเมืองของแต่ละเทศบาลหรือรัฐแต่ละแห่ง ความรับรู้ทั่วไปเกี่ยวกับประชากรในเมืองไม่ได้อิงตามเขตแดนอย่างเป็นทางการของเมือง แต่อิงตามเขตมหานคร สำหรับข้อมูลประชากรที่สะท้อนถึงการใช้งานทั่วไป ดูที่เขตมหานครของประเทศเม็กซิโก
เมือง 100 เมืองแรกเรียงตามจำนวนประชากร.
รัฐตลัซกาลาเป็นเพียงรัฐเดียวที่ไม่มีเมืองอยู่ในรายชื่อเมือง 500 เมืองแรกที่มีประชากรมากที่สุด เม็กซิโกซิตีครอบคลุมพื้นที่ทั้งหมดของเขตสหพันธ์ รวมไปถึงพื้นที่ชนบทที่มีประชากรอาศัยค่อนข้างน้อย ลิงก์ของแผนที่ทั้งหมดอยู่ในขนาดเดียวกัน
‡ เมืองเหล่านี้ขยายพื้นที่เกินออกไปมากกว่าเขตเทศบาลเดียว
การกระจายตัว.
สำหรับเมือง 100 เมืองแรก ตามการกระจายตัวของสำมะโนประชากร ค.ศ. 2020
มีประชากรทั้งหมด 57,930,969 คน คิดเป็น 45.97% ของประชากรทั้งประเทศ
ค่าเฉลี่ยประชากรในเขตเมืองคือ 579,310 คน เมืองที่อยู่ในลำดับกึ่งกลางของจำนวนประชากรคือบิยาเอร์โมซา
อัตราการเติบโตเฉลี่ยในเขตเมืองจาก ค.ศ. 2010 ถึง ค.ศ. 2020 คือ 20.77% เมื่อเทียบกับอัตราการเติบโตเฉลี่ยของประเทศ 12.17% เมืองที่อยู่ในลำดับกึ่งกลางของการเติบโตของประชากรคืออิกซ์ตาปาลูกา
เขตนิเวศนีโอทรอปิคอล

เขตนีโอทรอปิคอล หรือ เขตนิเวศนีโอทรอปิคอล  เป็นหนึ่งในแปดเขตทางชีวภูมิศาสตร์ที่รวมกันเป็นพื้นผิวดินของโลก ในทางกายภาพ เขตนี้ครอบคลุมพื้นที่ภูมิภาคนิเวศบนบกเขตร้อนของทวีปอเมริกา และรวมถึงเขตภูมิอากาศแบบอบอุ่นทั้งหมดของทวีปอเมริกาใต้
นิยามศัพท์.
ในทางชีวภูมิศาสตร์ เขตนีโอทรอปิคอลเป็นหนึ่งในแปดเขตบนพื้นผิวโลก เขตนี้ครอบคลุมพื้นที่ในทวีปอเมริกาใต้ อเมริกากลาง หมู่เกาะแคริบเบียน และทางตอนใต้ของทวีปอเมริกาเหนือ ในประเทศเม็กซิโก พื้นที่ที่อยู่ในเขตนีโอทรอปิคอลได้แก่ คาบสมุทรยูกาตัน ที่ราบลุ่มทางตอนใต้ และพื้นที่ส่วนใหญ่ตามชายฝั่งตะวันออกและตะวันตก รวมถึงแหลมทางตอนใต้ของคาบสมุทรบาฆากาลิฟอร์เนีย ในประเทศสหรัฐ เซาท์ฟลอริดาและบริเวณชายฝั่งของเซ็นทรัลฟลอริดา ถือว่าอยู่ในเขตนีโอทรอปิคอลเช่นกัน
เขตนีโอทรอปิคอลยังครอบคลุมพื้นที่เขตภูมิอากาศอบอุ่นทางตอนใต้ของทวีปอเมริกาใต้ด้วย ในทางกลับกันอาณาจักรพฤกษานีโอทรอปิคอล (Neotropical Floristic Kingdom) ไม่รวมพื้นที่ทางตอนใต้สุดของทวีปอเมริกาใต้ จะจัดอยู่ในอาณาจักรแอนตาร์กติก (Antarctic floristic kingdom)
เขตนีโอทรอปิคอลได้มีการกำหนดขอบเขตจากความคล้ายคลึงกันของสัตวชาติ (fauna) หรือพฤกษชาติ (flora) โดยสัตวชาติและพฤกษชาติในเขตนี้มีความแตกต่างจากเขตนีอาร์คติก (ซึ่งครอบคลุมพื้นที่ส่วนใหญ่ของทวีปอเมริกาเหนือ) เนื่องจากทวีปทั้งสองแยกออกจากกันเป็นเวลานาน และจากการก่อตัวของคอคอดปานามาเมื่อประมาณสองถึงสามล้านปีก่อน ทำให้ทวีปอเมริกาเหนือและอเมริกาใต้เชื่อมต่อกัน นำไปสู่เหตุการณ์สำคัญทางชีวภูมิศาสตร์ที่เรียกว่าการแลกเปลี่ยนครั้งใหญ่ของอเมริกา (Great American Interchange)
เขตนีโอทรอปิคอล มีพื้นที่ป่าฝนเขตร้อน (รวมถึงป่าใบกว้างชื้นในเขตร้อนและกึ่งเขตร้อน) มากกว่าเขตทางชีวภูมิศาสตร์อื่น โดยแผ่ขยายตั้งแต่ทางตอนใต้ของประเทศเม็กซิโก ผ่านอเมริกากลางและอเมริกาใต้ทางตอนเหนือ ไปจนถึงทางตอนใต้ของประเทศบราซิล รวมถึงป่าดิบชื้นแอมะซอนอันกว้างใหญ่ ภูมิภาคนิเวศป่าฝนเหล่านี้ถือเป็นหนึ่งในแหล่งสำรองความหลากหลายทางชีวภาพที่สำคัญที่สุดของโลก นอกจากนี้ป่าฝนเหล่านี้ยังเป็นแหล่งที่อยู่ของกลุ่มชนพื้นเมืองหลากหลายกลุ่ม ซึ่งยังคงดำรงชีวิตตามวิถีดั้งเดิมและวัฒนธรรมของตนเองในระดับต่าง ๆ ภายในสิ่งแวดล้อมนี้ แต่จำนวนของกลุ่มชนพื้นเมืองเหล่านี้ที่ยังคงไม่ถูกรบกวนจากอิทธิพลภายนอกยังคงลดลงอย่างมากอย่างต่อเนื่อง อันเนื่องมาจากการขยายเขตเมืองอย่างรวดเร็ว การสร้างถนน การเลี้ยงสัตว์เร่ร่อน และอุตสาหกรรมป่าไม้ ซึ่งรุกล้ำเข้าไปในพื้นที่ดั้งเดิมและสิ่งแวดล้อมที่กลุ่มชนอาศัยอยู่ แม้จะอยู่ท่ามกลางสถานการณ์ที่ถดถอยเช่นนี้ "แหล่งรักษา" ความหลากหลายของมนุษย์ขนาดใหญ่นี้ก็ยังคงดำรงอยู่ แม้จะถูกลดทอนลงไปมากแล้วก็ตาม เฉพาะในทวีปอเมริกาใต้เพียงแห่งเดียว ปัจจุบันยังคงมีภาษาพื้นเมืองและภาษาถิ่นที่ใช้อยู่ประมาณ 350–400 ภาษา (ลดลงจากประมาณ 1,500 ภาษาที่มีอยู่ในช่วงที่ชาวยุโรปเริ่มเข้ามาติดต่อครั้งแรก) โดยจัดอยู่ในตระกูลภาษาที่แตกต่างกันประมาณ 37 ตระกูล และยังมีอีกจำนวนหนึ่งที่ยังไม่จำแนกหรือเป็นภาษาเอกเทศ ภาษาเหล่านี้และวัฒนธรรมของกลุ่มชนที่ใช้ภาษานั้นจำนวนมากกำลังตกอยู่ในภาวะเสี่ยงสูญ ดังนั้นการอนุรักษ์ในเขตนีโอทรอปิคอลจึงเป็นประเด็นทางการเมืองที่สำคัญ ซึ่งก่อให้เกิดข้อถกเถียงมากมายเกี่ยวกับการพัฒนาสิทธิของชนพื้นเมือง สิทธิทางนิเวศวิทยา ตลอดจนการเข้าถึงหรือความเป็นเจ้าของทรัพยากรธรรมชาติ
เชิงอรรถและอ้างอิง.
<templatestyles src="Reflist/styles.css" />
200 (ภาพยนตร์)

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
200 เป็นภาพยนตร์สั้นแอนิเมชันใน ค.ศ. 1975 ที่กำกับโดยวินซ์ คอลลินส์ สร้างขึ้นเพื่อเป็นเกียรติแก่การครบรอบ 200 ปีประเทศสหรัฐที่กำลังจะเกิดขึ้นในขณะนั้น
สรุป.
ประวัติศาสตร์แนวลัทธิประทับใจแบบสั้นอันแปลกประหลาดของประเทศสหรัฐผ่านสัญลักษณ์อันโด่งดังท่ามกลางการแสดงความรำลึกเนื่องในโอกาสครบรอบ 200 ปี
การผลิต.
ภาพยนตร์เรื่องนี้ได้รับทุนจาก Young Filmmaker Bicentennial Project Grant ที่เปิดตัวในเดือนตุลาคม ค.ศ. 1974 โดยเป็นหนึ่งในภาพยนตร์เจ็ดเรื่องที่จัดจำหน่าย สนับสนุน และผลิตโดย USIAUSIA (อีกหกเรื่องคือ "An American Tune", "Winter Count", "Came to Here From Over There", "Homespun", "The Strangers" และ "Apache Bill") ที่ประทับใจในแอนิเมชันของภาพยนตร์มากถึงขั้นสั่งซื้อภาพยนตร์อื่น ๆ ของเขาอีกหกเรื่อง รวมถึงภาพยนตร์สั้น "Euphoria" ที่ได้รับรางวัล Student Academy Award
การเข้าซื้อกิจการของเครดิตสวิสโดยยูบีเอส

เมื่อวันที่ 19 มีนาคม ค.ศ. 2023 ธนาคาร UBS Group AG ของสวิตเซอร์แลนด์ได้ตกลงที่จะซื้อกิจการของเครดิตสวิสในราคา 3,000 ล้านฟรังก์สวิส (3,200 ล้านดอลลาร์สหรัฐ) ในข้อตกลงด้วยหุ้นทั้งหมดที่ได้รับการไกล่เกลี่ยโดยรัฐบาลสวิตเซอร์แลนด์และหน่วยงานกำกับดูแลตลาดการเงินของสวิตเซอร์แลนด์ ธนาคารแห่งชาติสวิสสนับสนุนข้อตกลงดังกล่าวโดยจัดสรรสภาพคล่องทางการตลาดมากกว่า 100,000 ล้านฟรังก์สวิส (104,000 ล้านดอลลาร์สหรัฐ) ให้แก่ยูบีเอสหลังจากการเข้าซื้อกิจการของเครดิตสวิส ในขณะที่รัฐบาลสวิสให้การค้ำประกันแก่ยูบีเอสเพื่อชดเชยความสูญเสียสูงถึง 9 พันล้านฟรังก์สวิส (9.6 พันล้านดอลลาร์สหรัฐ) ในระยะสั้น นอกจากนี้ พันธบัตรชั้น 1 มูลค่า 16 พันล้านฟรังก์สวิส (17.2 พันล้านดอลลาร์สหรัฐ) ก็ถูกปรับลดมูลค่าลงเป็นศูนย์
ภูมิลักษณ์

ภูมิลักษณ์ หรือ ลักษณะภูมิประเทศ เป็นการศึกษาเกี่ยวกับรูปแบบและลักษณะพื้นผิวของพื้นที่ ภูมิลักษณ์ของพื้นที่อาจหมายถึงธรณีสัณฐานและลักษณะต่าง ๆ หรือคำบรรยายหรือการพรรณนาในแผนที่
ภูมิลักษณ์เป็นสาขาวิชาหนึ่งในวิทยาศาสตร์โลกกับวิทยาดาวเคราะห์ และเกี่ยวข้องกับรายละเอียดในท้องถิ่นโดยทั่วไป ไม่เพียงแต่รูปผิวนูนเท่านั้น แต่ยังรวมถึงคุณลักษณะทางธรรมชาติ ที่มนุษย์สร้างขึ้น และทางวัฒนธรรม เช่น ถนน ขอบเขตที่ดิน และอาคารต่าง ๆ ในสหรัฐ ภูมิลักษณ์มักหมายถึงรูปผิวนูนโดยเฉพาะ แม้แผนที่ภูมิลักษณ์ของหน่วยงาน United States Geological Survey จะไม่บันทึกเพียงแค่เส้นชั้นความสูงเท่านั้น แต่รวมถึงถนน สถานที่ที่มีผู้อยู่อาศัย โครงสร้าง ขอบเขตที่ดิน ฯลฯ
ภูมิลักษณ์ในความหมายแคบหมายถึงการบันทึกของรูปผิวนูนหรือภูมิประเทศ ความเป็นสามมิติของพื้นผิว และการระบุธรณีสัณฐานเฉพาะ ซึ่งเรียกอีกอย่างหนึ่งว่า ธรณีสัณฐานมิติ (geomorphometry) ในการใช้งานสมัยใหม่ สิ่งนี้เกี่ยวข้องกับการสร้างข้อมูลระดับความสูงในเชิงเลข (แบบจำลองระดับสูงเชิงเลข; DEM) มักถือว่าครอบคลุมถึงการแสดงธรณีสัณฐานบนแผนที่ในรูปแบบกราฟิก โดยใช้เทคนิคการแสดงรูปผิวนูนของแผนที่ เช่น เส้นชั้นความสูง การไล่ระดับสีตามความสูง (hypsometric tints) และการแรเงารูปผิวนูน (relief shading)
เชิงอรรถและอ้างอิง.
<templatestyles src="Reflist/styles.css" />
อะมัล นัศรุดดีน

อะมัล นัศรุดดีน (31 กรกฎาคม ค.ศ. 1928 – 9 กุมภาพันธ์ ค.ศ. 2025) เป็นนักเขียนและนักการเมืองชาวดรูซเชื้อสายอิสราเอลที่ดำรงตำแหน่งเป็นสมาชิกคเนสเซตในพรรคลิคุดระหว่าง ค.ศ. 1977 ถึง 1988 ใน ค.ศ. 2023 เขาได้รับรางวัลอิสราเอลไพรซ์จากการอุทิศต่อสังคมและรัฐเป็นพิเศษ
อาชีพ.
อะมัลเกิดที่ดาลิยะตุลกัรมัลในวันที่ 31 กรกฎาคม ค.ศ. 1928
อะมัลเป็นหัวหน้าแผนกสำหรับทหารปลดประจำการตั้งแต่ ค.ศ. 1961 ถึง 1964 และเป็นผู้ก่อตั้งกับผู้อำนวยการโครงการอนุสรณ์ Yad LeBanim ตั้งแต่ ค.ศ. 1964 ถึง 1971 เขาทำหน้าที่เป็นเลขานุการของ Daliyat al-Karmel และสภาแรงงาน Isfiya ใน ค.ศ. 1969 ลุตฟี ลูกชายของเขาถูกสังหารในวันสุดท้ายของการรับใช้ชาติ
ตอนแรกเป็นสมาชิกมาไป จากนั้นจึงเข้าเป็นสมาชิกเฮรุตใน ค.ศ. 1971 เขาอยู่ในรายชื่อลิคุด (พันธมิตรเฮรุตและพรรคฝ่ายขวาอื่น ๆ) ในการเลือกตั้งคเนสเซต ค.ศ. 1973 แต่ไม่ได้ที่นั่ง กระนั้น เขาเข้าคเนสเซตในวันที่ 21 มกราคม ค.ศ. 1977 แทนที่ Akiva Nof ผู้ลาออกหลังออกจากลิคุด อะมัลได้รับเลือกอีกครั้งในการเลือกตั้งพฤษภาคม ค.ศ. 1977 ค.ศ. 1981 และ 1984 ก่อนเสียที่นั่งในการเลือกตั้ง ค.ศ. 1988.
ใน ค.ศ. 1973 อะมัลก่อตั้ง "Zionist Druze Circle" กลุ่มที่มีจุดมุ่งหมายเพื่อกระตุ้นให้ชาวดรูซสนับสนุนรัฐอิสราเอลอย่างเต็มที่และไม่มีเงื่อนไข ในหัวเรื่องด้วยความเชื่อความสัมพันธ์ระหว่างชาวยิวกับชาวดรูซ เขากล่าวว่า: "เราเชื่อในคัมภีร์เดียวกันกับชาวยิว เราเชื่อว่าอิสอัคเป็นผู้ถูกนำไปเชือด ไม่ใช่อิชมาเอล มุฮัมมัดไม่ใช่ศาสดาของเรา เราคือลูกหลานของเยโธร พ่อเขยของโมเสส"
ใน ค.ศ. 2008 หลานชายที่มีชื่อว่าลุตฟีด้วย ถูกสังหารในช่วงปฏิบัติการแคสต์ลีด ใน ค.ศ. 2023 อะมัลได้รับรางวัลอิสราเอลไพรซ์จากการอุทิศต่อสังคมและรัฐเป็นพิเศษ เขาเสียชีวิตในวันที่ 9 กุมภาพันธ์ ค.ศ. 2025 ด้วยอายุ 96 ปี
อ็องตวน อาร์โน

อ็องตวน อาร์โน (เกิด 4 มิถุนายน ค.ศ. 1977) เป็นนักธุรกิจชาวฝรั่งเศสที่เป็นรองประธานและซีอีโอของดียอร์ เขาเป็นบุตรคนที่สองและเป็นบุตรชายคนโตของแบร์นาร์ อาร์โน มหาเศรษฐีเจ้าของแอลวีเอ็มเอช ตระกูลอาร์โนเป็นตระกูลที่มีความมั่งคั่งเป็นอันดับสองของโลก
ชีวิตวัยเด็กและการศึกษา.
อ็องตวนเกิดที่รูแบเป็นบุตรชายของแบร์นาร์ อาร์โนและ Anne Dewavrin ภรรยาคนแรกของเขา เขาจบการศึกษาจาก HEC Montréal และ INSEAD
อาชีพ.
อ็องตวนเริ่มต้นอาชีพในแผนกโฆษณาของหลุยส์ วิตตอง ในปี ค.ศ. 2005 เขาได้รับการเสนอชื่อให้เป็นคณะกรรมการบริหาร และในปี ค.ศ. 2007 เขาได้รับแต่งตั้งให้ดำรงตำแหน่งผู้อำนวยการฝ่ายสื่อสาร
อ็องตวนได้สร้างแคมเปญ "Core Values" ขึ้นในปี ค.ศ. 2012 โดยมีบุคคลสำคัญทางการเมือง (มีฮาอิล กอร์บาชอฟ) นักกีฬาอาชีพ (มูฮัมหมัด อาลี, ซีเนดีน ซีดาน) และคนดัง (ฌอน คอนเนอรี, ฟรานซิส ฟอร์ด คอปโปลา, คีท ริชาดส์) เข้าร่วม
ในปี ค.ศ. 2008 อ็องตวนได้รับการเสนอชื่อให้ดำรงตำแหน่งคณะกรรมการอิสระด้านบรรณาธิการของ Les Echos ซึ่งเป็นหนังสือพิมพ์รายวันชั้นนำของฝรั่งเศส และในปี ค.ศ. 2009 เขาอยู่ในรายชื่อ Young Global Leader Honourees
ในปี ค.ศ. 2011 อองตวนได้เปิดตัว "Special Days" ของแอลวีเอ็มเอชซึ่งมีจุดมุ่งหมายเพื่อสื่อสารเกี่ยวกับความเชี่ยวชาญของกลุ่ม
ศาลสูงโตเกียว

ศาลสูงโตเกียว  เป็นศาลสูงซึ่งตั้งอยู่ในเขตชิโยดะ กรุงโตเกียว ประเทศญี่ปุ่น ถือเป็นศาลที่มีอำนาจพิจารณาคดีที่ถูกอุทธรณ์ขึ้นมาจากบรรดาศาลยุติธรรมซึ่งมีที่ตั้งในกรุงโตเกียวและจังหวัดปริมณฑล
นอกจากบทบาทในฐานะศาลอุทธรณ์ ศาลสูงโตเกียวยังมีอำนาจในฐานะศาลชั้นต้นสำหรับบางคดีพิเศษที่กฎหมายกำหนดไว้ นอกจากนี้ ศาลสูงโตเกียวยังมีศาลชำนัญพิเศษที่ชื่อว่า ศาลสูงคดีทรัพย์สินทางปัญญา (知的財産高等裁判所) ซึ่งทำหน้าที่พิจารณาคดีข้อพิพาทเกี่ยวกับสิทธิบัตรและลิขสิทธิ์ที่อยู่ในเขตอำนาจของศาลสูงโตเกียว
ในปี 2024 ศาลสูงโตเกียวมี 24 องค์คณะคดีแพ่ง 12 องค์คณะคดีอาญา แต่ละองค์คณะประกอบด้วยผู้พิพากษาสามคน ยกเว้นคดีความผิดเกี่ยวกับการกบฏ จะมีผู้พิพากษาห้าคน
เดเอ็ฟเบ-โพคาล 2025 รอบชิงชนะเลิศ

การแข่งขัน เดเอ็ฟเบ-โพคาล 2025 รอบชิงชนะเลิศ เป็นการตัดสินหาผู้ชนะของ เดเอ็ฟเบ-โพคาล ฤดูกาล 2024–25, ฤดูกาลที่ 82 ของฟุตบอลถ้วยหลักของเยอรมนี. นัดนี้ลงเล่นไปเมื่อวันที่ 24 พฤษภาคม ค.ศ. 2025 ที่สนาม โอลึมเพียชตาดิโยน ใน เบอร์ลิน.
ทีม.
"ในตารางด้านล่างนี้, คู่ชิงชนะเลิศนับตั้งแต่ปี ค.ศ. 1943 จะเป็นยุคทสชัมเมอร์โพคาล, ตั้งแต่ปี ค.ศ. 1953 จะเป็นยุค เดเอ็ฟเบ-โพคาล."
เส้นทางสู่รอบชิงชนะเลิศ.
เดเอ็ฟเบ-โพคาล เริ่มต้นกับ 64 ทีมในการแข่งขันรูปแบบถ้วยน็อคเอาต์ตกรอบเดียว. มีทั้งหมดห้ารอบนำหน้าก่อนถึงนัดชิงชนะเลิศ. แต่ละทีมถูกจับสลากพบกับทีมอื่น, และผู้ชนะหลังจบ 90 นาทีจะได้ผ่านเข้ารอบ. ถ้าเสมอกัน, 30 นาทีของ การต่อเวลาพิเศษ จะได้ลงเล่น. ถ้าผลการแข่งขันยังคงระดับอยู่, การดวลลูกโทษ จะเป็นวิธีที่นำมาใช้ในการตัดสินหาทีมชนะเลิศ.
"หมายเหตุ: ผลการแข่งขันด้านล่างนี้, ผลของทีมที่เข้าชิงชนะเลิศจะขึ้นเป็นตัวเลขแรก (H: เหย้า; A: เยือน)."
แมตช์.
รายละเอียด.
<onlyinclude></onlyinclude>
รีโว่ คัพ รอบชิงชนะเลิศ 2568

รีโว่ คัพ รอบชิงชนะเลิศ 2568 เป็นนัดชิงชนะเลิศของรีโว่ คัพ 2567–68 และเป็นฤดูกาลที่ 15 ของการแข่งขันฟุตบอลถ้วยลำดับที่สองของการแข่งขันฟุตบอลไทย ซึ่งจัดการแข่งขันโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ครั้งนี้จะลงแข่งขันที่บีจีสเตเดียม เมื่อวันที่ 31 พฤษภาคม พ.ศ. 2568 ระหว่าง ลำพูน วอริเออร์ และ บุรีรัมย์ ยูไนเต็ด
การแข่งขัน.
รายละเอียดการแข่งขัน.
คณะผู้ตัดสิน
ผู้ช่วยผู้ตัดสิน:
ผู้ตัดสินที่สี่:
ผู้ช่วย วีเออาร์:
ผู้ควบคุมการแข่งขัน:
ผู้ประเมินผู้ตัดสิน:
ผู้ประสานงานทั่วไป:
สถิติ.
<templatestyles src="Col-begin/styles.css"/>
เอเอฟซีแชมเปียนส์ลีกทู 2025–26

เอเอฟซีแชมเปียนส์ลีกทู 2025–26 เป็นการแข่งขันฟุตบอลสโมสรระดับที่สองของทวีปเอเชียครั้งที่ 22 จัดโดยสมาพันธ์ฟุตบอลเอเชีย (เอเอฟซี) และครั้งที่ 2 หลังเปลี่ยนชื่อเป็นเอเอฟซีแชมเปียนส์ลีกทู 
การแข่งขันในรอบแบ่งกลุ่มประกอบด้วย 32 ทีม ผู้ชนะเลิศจะได้รับสิทธิ์เข้าแข่งขันในรอบคัดเลือกเพลย์ออฟของเอเอฟซีแชมเปียนส์ลีกอีลิท 2026–27 หากพวกเขายังไม่ได้ผ่านเข้ารอบจากผลงานในประเทศ
ชัรญะฮ์ คือผู้ชนะเลิศในฤดูกาลที่แล้ว แต่พวกเขาไม่สามารถป้องกันแชมป์ได้ เนื่องจากพวกเขาเข้าไปแข่งขันในเอเอฟซีแชมเปียนส์ลีกอีลิท 2025–26 รอบลีกแทน
การจัดสรร.
สมาคมจะได้รับการจัดสรรจำนวนทีมตามอันดับการแข่งขันของสโมสร ซึ่งเผยแพร่หลังจากการแข่งขันในฤดูกาล 2023–24 เสร็จสิ้น การจัดสรรอาจมีการปรับสมดุลใหม่ในภายหลังตามผลการแข่งขันในฤดูกาล 2024–25
<templatestyles src="Col-begin/styles.css"/>
ทีม.
"จำนวนครั้งที่เข้าร่วมการแข่งขันและเข้าร่วมการแข่งขันครั้งล่าสุดนับตั้งแต่เอเอฟซีคัพ ซึ่งเป็นรายการก่อนหน้าของเอเอฟซีแชมเปียนส์ลีกทู"
<templatestyles src="Col-begin/styles.css"/>
กำหนดการแข่งขัน.
กำหนดการแข่งขันมีดังนี้ การแข่งขันทั้งหมดจะเล่นในวันอังคาร พุธ และพฤหัสบดี ยกเว้นรอบชิงชนะเลิศซึ่งจะจัดขึ้นในวันอาทิตย์
รอบคัดเลือกเพลย์ออฟ.
ผู้ชนะสามทีมจากรอบเพลย์ออฟ (สองทีมจากภูมิภาคตะวันตก และหนึ่งทีมจากภูมิภาคตะวันออก) ผ่านเข้าสู่รอบแบ่งกลุ่ม เพื่อเข้าร่วมกับทีมที่เข้าสู่รอบแบ่งกลุ่มโดยตรงจำนวน 29 ทีม ผู้แพ้ในรอบเพลย์ออฟจะเข้าสู่รอบแบ่งกลุ่มของเอเอฟซีแชลเลนจ์ลีก 2025–26
รอบแบ่งกลุ่ม.
การจับสลากรอบแบ่งกลุ่มมีกำหนดจัดขึ้นในวันที่ 15 สิงหาคม ค.ศ. 2025 (15:00 ) ในกัวลาลัมเปอร์ ประเทศมาเลเซีย
<templatestyles src="Col-begin/styles.css"/>
ท่านผู้หญิงชนัตถ์ ปิยะอุย

<ns>0</ns>
 <revision>
 <timestamp>2025-05-25T07:37:46Z</timestamp>
 <contributor>
 <username>Jeabbabe</username>
 </contributor>
 <comment>เปลี่ยนทางหน้าไปยัง ชนัตถ์ ปิยะอุย</comment>
 <origin>12330137</origin>
 <model>wikitext</model>
 <format>text/x-wiki</format>
ไฮน์ริช เอเบอร์บัค

ไฮน์ริช เอเบอร์บัค (10 พฤศจิกายน ค.ศ. 1895 – 13 กรกฎาคม ค.ศ. 1992) เป็นนายพลชาวเยอรมันในช่วงสงครามโลกครั้งที่สอง ซึ่งเป็นผู้บัญชาการกองทัพยานเกราะที่ 5 ในระหว่างที่ฝ่ายสัมพันธมิตรบุกครองนอร์ม็องดี เขาได้รับเหรียญอัศวินกางเขนเหล็กพร้อมใบโอ๊กจากนาซีเยอรมนี
สงครามโลกครั้งที่ 1.
ไฮน์ริช เอเบอร์บัค เกิดเมื่อวันที่ 24 พฤศจิกายน 1895 ที่เมืองชตุทการ์ทในจักรวรรดิเยอรมัน เอเบอร์บัคสำเร็จการศึกษาด้วย ประกาศนียบัตรมัธยมศึกษาตอนปลาย เมื่อวันที่ 30 มิถุนายน ค.ศ. 1914 เมื่อวันที่ 1 กรกฎาคม 1914 เอเบอร์บัคเข้าร่วมกองทัพ ราชอาณาจักรเวือร์ทเทิมแบร์ค เมื่อสงครามโลกครั้งที่หนึ่งเริ่มต้นขึ้นหน่วยของเอเบอร์บัคก็ถูกส่งไปยังแนวรบด้านตะวันตกเมื่อวันที่ 16 ตุลาคม ค.ศ. 1914 เอเบอร์บัคได้รับบาดเจ็บที่ต้นขาจากสะเก็ดปืนใหญ่ในเดือนกันยายน ค.ศ. 1915 เอเบอร์บัคได้รับบาดเจ็บสาหัส เสียจมูกไปส่วนหนึ่งและถูกกองกำลังฝรั่งเศสจับเป็นเชลยศึก ในช่วงทศวรรษที่ 1920 เอเบอร์บัคจึงเลือกที่จะไปเป็นเจ้าหน้าที่ตำรวจ ในปี ค.ศ. 1935 เขาจึงเข้าร่วมกับแวร์มัคท์ ในปี ค.ศ. 1938 เอเบอร์บัคได้รับแต่งตั้งให้เป็นผู้บัญชาการกรมยานเกราะในกองพลยานเกราะที่ 4 ที่เพิ่งจัดตั้งขึ้นภายใต้การนำของนายพลจอร์จ ฮันส์ ไรน์ฮาร์ด
สงครามโลกครั้งที่ 2.
เอเบอร์บัคเข้าร่วมในการบุกครองโปแลนด์ ของ ทัพนาซีเยอรมัน ในเดือนกันยายน 1939 และในปี 1940 ยุทธการที่ฝรั่งเศสหน่วยของเขาได้สนับสนุนการบุกโจมตีของนายพล ฮัสโซ ฟ็อน มันท็อยเฟิล ข้ามแม่น้ำเมิซในเดือนพฤษภาคม ไม่นานหลังจากที่เยอรมนีเริ่มบุกสหภาพโซเวียตในเดือนมิถุนายน 1941 เขาได้รับมอบหมายให้เป็นผู้บัญชาการกองพลยานเกราะที่ 5 ในกองพลยานเกราะที่ 24 ของ เลโอ ไกเออร์ ฟ็อน ชเว็พเพินบวร์ค
ระหว่างยุทธการที่มอสโกเอเบอร์บัคเป็นหัวหอกใน การรุกของ กลุ่มยานเกราะที่ 2 ไปทางมอสโกว์ ในฐานะผู้บัญชาการกองพันผสมกองพันยานเกราะที่ 4
ยากูชิจิ

ยากูชิจิ หรือ วัดยากูชิ  เป็นหนึ่งในวัดพุทธเก่าแก่และมีชื่อเสียงที่สุดในญี่ปุ่น คือวัดพุทธมหายานนิกายโฮสโซ ก่อตั้งในปี ค.ศ. 680 ในยุคอาซูกะ เป็นหนึ่งในวัดใหญ่ทั้งเจ็ดแห่งนันโตที่ตั้งอยู่ในเมืองนาระ และเป็นหนึ่งในสถานที่สำคัญที่ขึ้นทะเบียนเป็นมรดกโลกในนาม "อนุสรณ์สถานทางประวัติศาสตร์นาระโบราณ" เมื่อ พ.ศ. 2541 มรดกโลกโดยองค์การยูเนสโก
วัตถุบูชาหลักของวัดคือ "ยาคุชิ เนียวไร" หรือ พระไภษัชยคุรุ และเป็นที่มาของชื่อวัด
กองทัพที่ 7 (แวร์มัคท์)

กองทัพที่ 7  เป็นกองทัพสนามของกองทัพบกเยอรมันในสงครามโลกครั้งที่สอง โดยเฉพาะในการป้องกันชายฝั่งฝรั่งเศส จากการบุกของฝ่ายสัมพันธมิตรในการบุกครองนอร์ม็องดี (Normandy)
ประวัติ.
กองทัพที่ 7 ก่อตั้งขึ้นเมื่อวันที่ 25 สิงหาคม ค.ศ. 1939 ที่เมืองสตุตการ์ต เพื่อเตรียมพร้อมสำหรับปฏิบัติการทางทหารในฝรั่งเศส เดิมมีหน้าที่คุ้มกันพื้นที่ชายแดนระหว่างเยอรมนีกับฝรั่งเศสทางตอนใต้ในช่วงต้นของสงคราม
ในช่วงเวลาของการยกพลขึ้นบกที่นอร์มังดีครั้งแรกของฝ่ายสัมพันธมิตรตะวันตก เมื่อวันที่ 6 มิถุนายน 1944 กองทัพที่ 7 มีสำนักงานใหญ่อยู่ที่ เลอม็อง#เปลี่ยนทาง 
เนื่องจากความสับสนกับแผนลวง ของฝ่ายสัมพันธมิตรหลังจากการยกพลขึ้นบกในนอร์มังดีย์ กองทัพที่ 7 ในช่วงแรกจึงต้องรับผิดชอบในการสู้รบที่นอร์มังดีย์เป็นส่วนมากเนื่องจาก กองทัพที่ 15 ก็ยังคงอยู่ที่ปาสเดอกาแลส์ โดยคาดว่าฝ่ายสัมพันธมิตรจะยกพลขึ้นบกอีกครั้ง แต่ถึงแม้ว่าจะได้รับการเสริมกำลังจาก กองทัพยานเกราะที่ 5 และ กองพลที่ 15 ในภายหลัง กองทัพที่ 7 ก็ยังคงต้องยังรับผิดชอบในนอร์มังดีย์เป็นส่วนมากเหมือนเดิม
ภายใต้การโจมตีอย่างต่อเนื่องของฝ่ายสัมพันธมิตร กองทัพที่ 7 ถูกผลักดันให้ถอยกลับอย่างช้าๆผ่านแนวป้องกันที่นอร์มังดี ในที่สุด ภายในปฏิบัติการคอบร้าเมื่อปลายเดือนกรกฎาคม 1944 กองกำลังปีกซ้ายของกองทัพที่ 7 ที่อ่อนแอลงก็ถูกโจมตีซํ้าด้วยการโจมตีทางอากาศอย่างหนักจากฝ่ายสัมพันธมิตร โดย กองทัพสหรัฐที่ 1 และหน่วยรบของสหรัฐฯก็ใช้ยานเกราะเข้าโจมตีแนวหน้าทำให้ฝ่ายเยอรมันต้องล่าถอยและการโจมตีตอบโต้ก็ไม่ล้มเหลว ซึ่งนั่นก็ส่งผลให้กองทัพที่ 7 ถูกปิดล้อมและเกือบถูกกวาดล้างใน ฟาเลส์พ็อกเก็ต
กองทัพที่ 7 ที่เหลือทิ้งอุปกรณ์หนักที่เหลืออยู่ เพื่อหนีออกจากช่องแคบฟาเลส์ กองทัพที่เหลือถอยร่นไปทางตะวันออกสู่ชายแดนเยอรมัน สมาชิกกองทัพที่ 7 ที่รอดชีวิตแต่หนีไม่ทันก็ถูกจับใน ยุทธการที่ช่องแคบมอนส์ ประมาณ 25,000 นาย
ในช่วงฤดูใบไม้ร่วงของปี 1944 กองทัพที่ 7 ได้รวมตัวกันใหม่และเตรียมตั้งรับใน ภูมิภาคไอเฟิล บนชายแดนเบลเยียมและลักเซมเบิร์ก ขณะที่ฮิตเลอร์เตรียมกำลังพลไว้สำหรับการโจมตีในฤดูหนาวที่แนวรบด้านตะวันตก
ในยุทธการที่นูน หน้าที่ของกองทัพที่เจ็ดได้รัลหน้าที่ในการปกป้องแนวรบด้านใต้ของกองทัพยานเกราะที่ 5 และ การรุกที่ป่าอาร์แดนส์ทั้งหมด
เช่นเดียวกับกองทัพเยอรมันอีกสองกองทัพในการรุก กองทัพที่ 7 ได้รับความเสียอย่างหนัก กองทัพที่ 7 ต้องป้องกันการโจมตีทางเหนือของกองทัพที่ 3 สหรัฐแต่สุดท้ายก็ไม่สามารถหยุดยั้งการบุกโจมตีของนายพล จอร์จ เอส. แพตตัน ที่มุ่งหน้าไปยัง บาสโทญและฮูฟฟาลิซได้ แต่ กองทัพที่ 7 ก็สามารถหลีกเลี่ยงการถูกปิดล้อมและล่าถอยไปยังเวสต์วอลล์อีกครั้ง
ในเดือนมกราคม ค.ศ. 1945 กองทัพที่ 3 ของสหรัฐได้โจมตีทางทิศตะวันออก ทำให้กองทัพที่ 7 ต้องล่าถอยจากพื้นที่เทรียร์ไปยังภูมิภาคโคเบลนซ์ภายใต้การโจมตีอย่างหนักของสหรัฐ กองทัพที่ 7 ถูกบังคับให้ล่าถอยผ่านพื้นที่รอบๆไมนซ์และมันไฮม์กองทัพที่ 7 ไม่สามารถหยุดยั้งการรุกคืบของสหรัฐในเยอรมนีตอนกลางได้ระหว่างเดือนมีนาคมและเมษายน ค.ศ. 1945 กองทัพที่ 7 ต้องล่าถอย่างต่อเนื่องจนถึงกรุงเบอร์ลิน
ในท้ายที่สุด กองทัพที่ 7 ยอมจำนนต่อกองทัพที่ 3 ของสหรัฐฯ ในพื้นที่ป่าบาวาเรียและโบฮีเมีย ตะวันตก ในวันที่ 8 พฤษภาคม 1945
กองกำลังขึ้นตรง.
หน่วยสนับสนุน:
ดูเพิ่ม.
กองทัพที่ 7 (จักรวรรดิเยอรมัน) ซึ่งมีชื่อคล้ายกันอาจทำให้สับสน
ทะเลสาบโครนอตสโกเย

ทะเลสาบโครนอตสโกเย  เป็นทะเลสาบรูปสามเหลี่ยมที่ตั้งอยู่ในดินแดนคัมชัตกา ประเทศรัสเซีย ห่างจากหุบเขาแห่งน้ำพุร้อน ทางตอนเหนือ และห่างจากชายฝั่งทางตะวันออกของคาบสมุทรคัมชัตคา ทะเลสาบแห่งนี้ได้ตั้งชื่อตามภูเขาไฟโครนอตสกีที่ซึ่งเป็นส่วนหนึ่งของเทือกเขาตะวันออกในคาบสมุทรคัมชัตคา โดยคาดว่าชื่อของทะเลสาบอาจมาจากคำว่า "krának" ในภาษาอิเทิลเมนที่แปลว่า "ภูเขาหินสูง" อนึ่ง เมื่อ 10,000 ปีก่อน ลาวาและหินภูเขาไฟจากการปะทุของภูเขาไฟโครนอตสกีและคราเชนินนิคอฟได้ไหลไปปิดกั้นแม่น้ำโครนอตสกายาเลยเกิดเป็นทะเลสาบโครนอตสโกเยขึ้น
ทะเลสาบโครนอตสโกเยครอบคลุมพื้นที่ราวกว่า และมีความลึกเฉลี่ยอยู่ที่ จึงทำให้สามารถจุน้ำได้ ทะเลสาบแห่งนี้มีพื้นที่ราบลุ่มอยู่ที่ โดยมีแม่น้ำลิซต์เวนนิชนายา, อูซานา, และอูซอน เป็นแม่น้ำสายสำคัญที่ไหลลงสู่ทะเลสาบ น้ำจากทะเลสาบไหลลงสู่แม่น้ำโครนอตสกายาในมุมทางทิศตะวันออกเฉียงใต้ของทะเลสาบ โดยที่แม่น้ำไหลยาว ไปทางทิศตะวันออกเฉียงใต้สู่มหาสมุทรแปซิฟิก
ทะเลสาบโครนอตสโกเยจะแข็งตัวตั้งแต่ปลายเดือนธันวาคมถึงกลางเดือนพฤษภาคมในระดับความหนาหนึ่งเมตร ทะเลสาบแห่งนี้เป็นทะเลสาบที่มีอุณหภูมิคงที่โดยมีอุณหภูมิจะคงที่ตั้งแต่เดือนกรกฎาคมถึงปลายเดือนพฤศจิกายน จึงทำให้น้ำในทะเลสาบมีอุณหภูมิต่ำแม้แต่ในฤดูร้อน โดยจะคงตัวอยู่ที่ไม่เกิน แม้นในเดือนกันยายนที่ร้อนที่สุดของคาบสมุทรก็ตาม รวมทั้งค่าพีเอชของผิวดินลดลงจาก 8.7 จนเหลือ 8.0 ในระหว่างฤดูกาลเพาะปลูกพืช
พื้นที่โดยรอบของทะเลสาบเป็นพื้นที่ไม่มีคนอยู่อาศัยและได้รับการคุ้มครองในฐานะเขตอนุรักษ์ธรรมชาติโครนอตสกีที่ซึ่งเป็นส่วนหนึ่งของแหล่งมรดกโลกแห่งภูเขาไฟคัมชัตคา ชาวรัสเซียกลุ่มแรกที่ไปถึงทะเลสาบแห่งนี้คือสมาชิกของคณะสำรวจคาบสมุทรคัมชัตคาของ F. P. Ryabushinsky ในปีค.ศ. 1908 ที่ซึ่งเกาะต่าง ๆ ในทะเลสาบแห่งนี้ได้รับการตั้งชื่อตามพวกเขา
กระทรวงทรัพยากรธรรมชาติ (จีน)

กระทรวงทรัพยากรธรรมชาติ  เป็นหน่วยงานบริหารของคณะมนตรีรัฐกิจสาธารณรัฐประชาชนจีนซึ่งมีหน้าที่รับผิดชอบด้านทรัพยากรธรรมชาติของประเทศ เป็นหน่วยงานลำดับที่ 14 ของคณะมนตรีรัฐกิจ
ก่อตั้งขึ้นเมื่อวันที่ 19 มีนาคม ค.ศ. 2018 โดยรับผิดชอบงานของกระทรวงที่ดินและทรัพยากร สำนักงานสำรวจและจัดทำแผนที่แห่งรัฐและสำนักงานบริหารมหาสมุทรแห่งรัฐซึ่งปัจจุบันได้ยุบเลิกไปแล้ว รวมถึงความรับผิดชอบเพิ่มเติมจากกรมและกระทรวงอื่น ๆ
ประวัติศาสตร์.
วันที่ 19 มีนาคม ค.ศ. 2018 มีการประกาศจัดตั้ง กระทรวงทรัพยากรธรรมชาติขึ้นพร้อมกับการยุบเลิก กระทรวงที่ดินและทรัพยากร สำนักงานบริหารมหาสมุทรแห่งรัฐ และสำนักงานสำรวจและจัดทำแผนที่แห่งรัฐ ซึ่งเป็นส่วนหนึ่งของการปฏิรูปสถาบันพรรคและรัฐเชิงลึก ในวันเดียวกันนั้น ลู่ ฮ่าว ได้รับเลือกเป็นรัฐมนตรีว่าการกระทรวงทรัพยากรธรรมชาติ
ใน ค.ศ. 2019 กระทรวงจัดการประชุมนานาชาติว่าด้วยการคุ้มครองธรรมชาติเป็นครั้งแรก#เปลี่ยนทาง 
วันที่ 26 สิงหาคม ค.ศ. 2019 ประธานาธิบดีสี จิ้นผิงลงนามในกฤษฎีกาประธานาธิบดีสาธารณรัฐประชาชนจีนเลขที่ 32 เพื่อประกาศ "มติคณะกรรมาธิการสามัญประจำสภาประชาชนแห่งชาติว่าด้วยการแก้ไขกฎหมายการบริหารที่ดินแห่งสาธารณรัฐประชาชนจีน และกฎหมายการบริหารอสังหาริมทรัพย์ในเมืองแห่งสาธารณรัฐประชาชนจีน" ซึ่งกำหนดให้โอนความรับผิดชอบการปฏิรูปและการบริหารจัดการฐานที่อยู่อาศัยในชนบททั่วประเทศจากกระทรวงทรัพยากรธรรมชาติไปยังกระทรวงเกษตรและกิจการชนบท
วันที่ 31 สิงหาคม ค.ศ. 2020 ตามความเห็นในการดำเนินการของคณะกรรมการพัฒนาและปฏิรูปแห่งชาติว่าด้วยการผลักดันการปฏิรูปการแยกสมาคมอุตสาหกรรมและหอการค้าออกจากหน่วยงานบริหารอย่างครอบคลุม (NDRC [2019] เลขที่ 1063) สมาคมอุตสาหกรรม (หอการค้า) จำนวน 10 แห่ง รวมถึงสหพันธ์เหมืองแร่และการทำเหมืองแร่แห่งประเทศจีน#เปลี่ยนทาง ซึ่งเดิมอยู่ภายใต้การกำกับดูแลของกระทรวงทรัพยากรธรรมชาติ ถูกแยกตัวออกจากกระทรวงทรัพยากรธรรมชาติ
หน้าที่.
ตามระเบียบข้อบังคับที่เกี่ยวข้องกับกระทรวง กระทรวงนี้มีหน้าที่กำกับดูแล จัดการ ลงทะเบียน และใช้ประโยชน์จากทรัพยากรธรรมชาติในประเทศจีนรวมถึงที่ดิน แร่ธาตุ ป่าไม้ ทุ่งหญ้า พื้นที่ชุ่มน้ำและแหล่งน้ำ นอกจากนี้ยังมีหน้าที่ฟื้นฟูระบบนิเวศ ปกป้องพื้นที่เพาะปลูก สำรวจธรณีวิทยาที่ดิน การออกใบอนุญาตสำหรับสายเคเบิลและท่อใต้น้ำ การรักษาสิทธิและผลประโยชน์ทางทะเล การประสานงานและจัดการการวางแผนในเมืองและชนบท รวมถึงการสำรวจและลงทะเบียนทรัพยากรน้ำ กระทรวงนี้ยังบริหารจัดการสำนักงานบริหารป่าไม้และทุ่งหญ้าแห่งชาติอีกด้วย
กระทรวงฯ ยังคงสานต่อความพยายามที่เริ่มต้นขึ้นใน ค.ศ. 2006 ภายใต้กระทรวงที่ดินและทรัพยากรเพื่อยับยั้งการจำแนกประเภทที่ดินผิดพลาด (เช่น หน่วยงานท้องถิ่นติดป้ายพื้นที่เพาะปลูกอย่างไม่ถูกต้องว่าเป็นพื้นที่ที่ใช้สำหรับการขยายตัวของเมืองได้)#เปลี่ยนทาง ซึ่งรวมถึงการใช้ผู้ตรวจการทรัพยากรธรรมชาติแห่งชาติ (เดิมคือผู้ตรวจการกำกับดูแลที่ดินแห่งชาติ) และการใช้สำนักกำกับดูแลที่ดินส่วนภูมิภาคเพื่อเพิ่มการกำกับดูแลหน่วยงานท้องถิ่น#เปลี่ยนทาง ความพยายามเหล่านี้ได้จำกัดการจำแนกประเภทที่ดินผิดพลาดลงได้อย่างมีนัยสำคัญ#เปลี่ยนทาง 
กระทรวงมีบทบาทสำคัญในการกำหนดรูปแบบการศึกษาด้านสิ่งแวดล้อมในประเทศจีน#เปลี่ยนทาง โดยสนับสนุนการศึกษาด้านสิ่งแวดล้อมในอุทยานแห่งชาติ อุทยานธรรมชาติ และพื้นที่คุ้มครองสิ่งแวดล้อมของจีน#เปลี่ยนทาง
มัสยิดมุฮัมมัด อัลอะมีน

มัสยิดมุฮัมมัด อัลอะมีน  หรือเรียกเป็น มัสยิดสีน้ำเงิน เป็นมัสยิดนิกายซุนนีที่ใจกลางนครเบรุต ประเทศเลบานอน
ในคริสต์ศตวรรษที่ 19 มีการสร้างซาวิยะฮ์บนพื้นที่นี้ การเตรียมการหลายสิบปีเพื่อให้ได้ที่ดินเพียงพอติดกับซะวิยะฮ์หลังเก่า นำไปสู่การสร้างมัสยิดหลังใหม่ในที่สุด มัสยิดนี้เปิดดำเนินการใน ค.ศ. 2008 และตั้งอยู่ติดกับอาสนวิหารมาโรไนต์แห่งนักบุญจอร์จ
ประวัติ.
ในคริสต์ศตวรรษที่ มีการสร้างซาวิยะฮ์ตามชื่อชัยค์ Abu Nasr al-Yafi บนพื้นที่นี้ ซูก Abu Nasr ตั้งอยู่ในพื้นที่เดียวกัน และเปิดใช้งานร่วมกับซาวิยะฮ์จนถึง ค.ศ. 1975
เมื่อวันที่ 4 สิงหาคม ค.ศ. 2020 มัสยิดนี้ได้รับความเสียหายอย่างหนักจากเหตุระเบิดในเบรุต โคมไฟระย้าและหน้าต่างแตกกระจาย ทิ้งเศษแก้วบนพื้น
การก่อสร้างและรูปแบบ.
หลังสงครามกลางเมืองเลบานอนสิ้นสุด และการบริจาคโดยนายกรัฐมนตรี เราะฟีก อัลฮะรีรี มัสยิดมุฮัมมัด อัลอะมีนถูกวางรากฐานในเดือนพฤศจิกายน ค.ศ. 2002 อัลฮะรีรีถูกลอบสังหารเมื่อวันที่ 14 กุมภาพันธ์ ค.ศ. 2005 และร่างของเขาถูกฝังไว้ข้าง ๆ มัสยิดภายในจัตุรัสผู้พลีชีพแห่งเบรุต มัสยิดแห่งนี้ใช้สำหรับพิธีศพของอัลฮะรีรี
ในระหว่างการก่อสร้างมัสยิด นักโบราณคดีค้นพบส่วนหนึ่งของถนนโรมันสายหลักตะวันออก–ตะวันตก (เดกูมานุส มักซิมุส) พร้อมปูหินและเสา หลังวางศิลาฤกษ์ของมัสยิด จึงมีการปูคอนกรีตใน ค.ศ. 2003 ต่อมาใน ค.ศ. 2005 เริ่มมีการสร้างโครงสร้างมัสยิด และเปิดใช้งานใน ค.ศ. 2008
มัสยิดออกแบบให้คล้ายกับสภาปัตยกรรมออตโตมันเติร์กโดย Azmi Fakhoury ซึ่งสามารถจุคนได้ถึง 6,400 คน มัสยิดนี้มีโดม 5 แห่ง ทั้งหมดทำมาจากกระเบื้องสีฟ้า รายละเอียดภายในมีเพดานแบบลวดลายและโดมทรงกลม มีเครื่องประดับที่ดูเหมือนโคมระย้าห้อยอยู่หน้ามิห์รอบ
แกริแย

เยเร มิกาเอล เปอเฮอเนน (เกิดวันที่ 21 ตุลาคม ค.ศ. 1993) หรือชื่อในวงการ แกริแย  เป็นแร็ปเปอร์ นักร้อง และนักแต่งเพลงชาวฟินแลนด์ เขาเป็นตัวแทนของฟินแลนด์ในการประกวดเพลงยูโรวิชันปี 2023 ด้วยเพลง "ชะชะช่า" โดยได้รับอันดับที่สองด้วยคะแนนรวม 526 คะแนน และได้รับคะแนนสูงสุดในผลการลงคะแนนเสียงจากผู้ชมด้วยคะแนน 376 คะแนน ผลงานของเขาขึ้นถึงอันดับ 1 ในชาร์ตเพลงในฟินแลนด์ สวีเดน ลัตเวีย และลิทัวเนีย และขึ้นถึงอันดับ 10 ในอีก 13 ประเทศ กลายเป็นเพลงแรกในภาษาฟินแลนด์ที่ขึ้นถึงอันดับ 10 ของชาร์ตซิงเกิลแห่งสหราชอาณาจักร
แกริแยจะไว้ผมทรงกะลาครอบและสวมชุดสูทสีเหลือง แต่จะถอดชุดออกและแสดงโดยไม่สวมเสื้อเป็นภาพลักษณ์ของเขา เปอเฮอเนนใช้ชื่อ "ไปดาตอนเรียฮูยา"  ในโซเชียลมีเดีย เป็นการอ้างถึงซิงเกิลแร็ปพังก์หนึ่งของเขาในชื่อเดียวกัน เขาแสดงความเชื่อว่าการเปลือยท่อนบนควรเป็นที่ยอมรับได้ไม่ว่าจะมีรูปร่างหรือขนาดใดก็ตาม
เปอเฮอเนนได้กล่าวถึงรัมสไตน์ว่าเป็นผู้มีอิทธิพลต่อเขาอย่างมาก และเขาก็ยังมีรอยสักรูปรัมสไตน์บริเวณหน้าอกอีกด้วย
เปอเฮอเนนถูกพบว่าได้มีความเกี่ยวข้องกับโตมิ แฮปเปอลา ซึ่งรู้จักกในชื่อ "แฮริแย" หรือ "ไปดาตอนเกียฮูยา" บนโซเชียลมีเดีย) ด็อพเพิลเก็งเงอร์ของเขาที่สวมชุดสีเหลืองบนโรลเลอร์เบลด
ในการประชาสัมพันธ์เพลง "ชะชะช่า" สำหรับการประกวดเพลงยูโรวิชันปี 2023 เปอเฮอเนนได้ใช้วลี "มันบ้า มันคือปาร์ตี้"  เพื่อบรรยายเพลงของเขา โดยได้กลายเป็นอินเทอร์เน็ตมีมและเป็นวลีประจำตัวของเขาอีกด้วย เขาได้วางจำหน่ายซิงเกิลในชื่อเดียวกันร่วมกับทอมมี แคช ศิลปินชาวเอสโตเนีย เมื่อวันที่ 15 กันยายน ค.ศ. 2023
คิม แจ-ว็อน

คิม แจ-ว็อน (เกิด 9 กุมภาพันธ์ ค.ศ. 2001) เป็นนักแสดงและนายแบบชาวเกาหลีใต้ เขามีบทบาทในผลงานเรื่อง "Our Blues" (ค.ศ. 2022), "" (ค.ศ. 2023), "King the Land" (ค.ศ. 2023) และ "Hierarchy" (ค.ศ. 2024)
ทฤษฎีเดดอินเทอร์เน็ต

ทฤษฎีเดดอินเทอร์เน็ต  เป็นทฤษฎีสมคบคิดที่ระบุว่า เนื่องด้ายความพยายามที่ประสานงานกันและความตั้งใจ อินเทอร์เน็ตในปัจจุบันจึงประกอบด้วยกิจกรรมของบอตและเนื้อหาที่สร้างขึ้นโดยอัตโนมัติเป็นหลัก ซึ่งได้รับการจัดการโดยการดูแลจัดการตามอัลกอริทึม เพื่อควบคุมจำนวนประชากรและลดกิจกรรมของมนุษย์ให้เหลือน้อยที่สุด ผู้สนับสนุนทฤษฎีนี้เชื่อว่าบอตสังคมเหล่านี้ถูกสร้างขึ้นมาโดยเจตนา เพื่อช่วยควบคุมอัลกอริทึมและเพิ่มผลการค้นหาเพื่อควบคุมผู้บริโภค ผู้สนับสนุนทฤษฎีบางคนกล่าวหาหน่วยงานของรัฐว่าใช้บอตเพื่อควบคุมการรับรู้ของสาธารณะ วันที่ให้ไว้สำหรับ "การตาย" นี้โดยทั่วไปจะอยู่ที่ประมาณ ค.ศ. 2016 หรือ 2017 ทฤษฎีเดดอินเทอร์เน็ตได้รับความสนใจมากขึ้น เนื่องจากปรากฏการณ์ที่สังเกตได้หลายอย่างนั้นสามารถวัดปริมาณได้ เช่น ปริมาณการเข้าใช้ของบอตที่เพิ่มขึ้น แต่เอกสารทางวิชาการเกี่ยวกับเรื่องนี้ไม่ได้สนับสนุนทฤษฎีทั้งหมด
ต้นกำเนิดและกระจาย.
ต้นกำเนิดที่แน่ชัดของทฤษฎีเดดอินเทอร์เน็ตเป็นเรื่องยากที่จะระบุได้ ใน ค.ศ. 2021 มีการตีพิมพ์โพสต์ชื่อ "Dead Internet Theory: Most Of The Internet Is Fake" ลงในฟอรัม Macintosh Cafe esoteric board ของ Agora Road โดยผู้ใช้นามว่า "IlluminatiPirate" อ้างว่าสร้างขึ้นจากโพสต์ก่อนหน้าจากบอร์ดเดียวกันและจาก Wizardchan และทำให้คำศัพท์นี้แพร่กระจายออกไปไกลกว่าอิมเมจบอร์ดเหล่านี้ในตอนแรก ทฤษฎีสมคบคิดได้รับความนิยมอย่างกว้างขวางและถูกพูดถึงในช่องยูทูบที่มีชื่อเสียงหลายช่อง คำนี้ได้รับความสนใจจากกระแสหลักมากขึ้นจากบทความใน"ดิแอตแลนติก"ที่มีชื่อว่า "บางทีคุณพลาดไป แต่อินเทอร์เน็ต 'ตาย' ไปห้าปีที่แล้ว"  บทความนี้ได้รับการอ้างอิงอย่างแพร่หลายโดยบทความอื่น ๆ ในหัวข้อนี้
ข้อความ (ทฤษฎีวรรณกรรม)

ในทฤษฎีวรรณกรรม ข้อความ  คือวัตถุใดก็ตามที่มนุษย์สามารถอ่านได้ ไม่ว่าวัตถุนั้นจะเป็นงานวรรณกรรม ป้ายจราจร การจัดวางอาคารต่าง ๆ ในผังเมือง หรือรูปแบบความนิยมของเสื้อผ้า ข้อความถือเป็นเครื่องหมายทางสัญศาสตร์ชุดหนึ่งสำหรับให้ผู้อ่านหรือผู้สังเกตสามารถประกอบความหมายใหม่ได้หากมีความแปล (interpretant) ที่เพียงพอ สัญลักษณ์ต่าง ๆ ชุดนี้จะถูกพิจารณาความหมายจากเนื้อหาของข้อความที่รับรู้ได้ ไม่ได้พิจารณาความหมายจากรูปร่างหรือสื่อกลางที่มีข้อความนี้สื่ออยู่
ในสาขาวิชาเกี่ยวกับวรรณคดีวิจารณ์ คำว่า "ข้อความ" ยังใช้กล่าวถึงเนื้อหาที่เป็นสาระสำคัญดั้งเดิมของงานเขียนเฉพาะอย่าง กล่าวคือ ข้อความของงานคือการจัดเรียงตัวอักษรเชิงสัญลักษณ์ที่เป็นพื้นฐานตามที่เขียนไว้ตอนแรก โดยปราศจากการแก้ไข การเสื่อมโทรม การแสดงความคิดเห็น การแปล พาราเท็กซ์ และอื่น ๆ ดังนั้น เมื่อวรรณคดีวิจารณ์ถูกเชื่อมโยงกับความมุ่งหมายของข้อความ ก็หมายความว่าเชื่อมโยงกับการแยกเนื้อหาที่เป็นสาระสำคัญดั้งเดิมออกจากสิ่งใดก็ตามที่ถูกเพิ่มเข้าไปหรือลบออกจากเนื้อหานั้นทีหลังตามที่ปรากฏในเอกสารข้อความที่ให้มา ซึ่งก็คือสิ่งแทนของข้อความนั้น
เนื่องจากประวัติศาสตร์การเขียนเกิดขึ้นมาก่อนที่จะมีแนวคิดเกี่ยวกับข้อความ ข้อความส่วนมากจึงถูกเขียนโดยไม่ได้ใส่ใจแนวคิดนี้ และงานเขียนส่วนมากก็ไม่ค่อยอยู่ในประเภทต่าง ๆ ตามที่จำแนกไว้ในทฤษฎีข้อความ (text theory) แนวคิดเกี่ยวกับข้อความจะเกี่ยวข้องก็ต่อเมื่อสาร (message) ที่เขียนขึ้นนั้นมีโครงสร้างที่สมบูรณ์ครบถ้วนและต้องสามารถวิเคราะห์โดยแยกออกจากพฤติการณ์แวดล้อม (circumstance) ดั้งเดิมตอนที่สารดังกล่าวถูกสร้างขึ้นได้
มัสยิดมุฮัมมัด อัลอะมีน (โอมาน)

มัสยิดมุฮัมมัด อัลอะมีน  บางครั้งเรียกเป็นมัสยิด Bahwan ตามนักการเงินส่วนบุคคล ตั้งอยู่ในเบาชัร ประเทศโอมาน มัสยิดเปิดใช้งานใน ค.ศ. 2014
การก่อสร้าง.
มัสยิดมุฮัมมัด อัลอะมีนเป็นมัสยิดที่สร้างด้วยหินอ่อน ตั้งอยู่ริมทางด่วนสายใต้ บนความสูงเหนือระดับน้ำทะเล 62.5 เมตรในประเทศโอมาน การก่อสร้างมัสยิดเริ่มขึ้นใน ค.ศ. 2008 และแล้วเสร็จใน ค.ศ. 2014 กิจกรรมการก่อสร้างได้รวบรวมนักออกแบบ วัสดุ เทคโนโลยี ศิลปิน และผู้จัดหาจากอิหร่าน อิตาลี เยอรมนี ออสเตรีย อินเดีย และสหราชอาณาจักร มัสยิดตั้งอยู่บนพื้นที่ 20,300 ตารางเมตร ห้องละหมาดหลักมีพื้นที่ 1,616 ตารางเมตร และสามารถรองรับผู้คนได้ 2,100 คน โคมระย้าในห้องละหมาดหลักสูง 11 เมตร ส่วนในห้องละหมาดสตรีสูง 4.5 เมตร และตกแต่งด้วยการชุบทอง 24 กะรัตและคริสตัลสวารอฟสกี มัสยิดแห่งนี้มีพื้นที่ผลงานศิลปะแกะสลักด้วยมือบนหินในรูปแบบลวดลายอิสลามและอักษรประดิษฐ์รวม 3,000 ตารางเมตร
พื้นที่ภายในมีสไตล์โอมานร่วมสมัย โดยมีไม้แกะสลักที่สวยงามตัดกับหินอ่อนสีขาว
ทาลิโดไมด์

ทาลิโดไมด์ หรือ ธาลิโดไมด์  เป็นยาสำหรับรับประทาน ใช้รักษามะเร็ง (เช่น มัลติเพิลไมยีโลมา), โรคการต้านทานกราฟต์ของโฮสต์ และความผิดปกติทางผิวหนัง (เช่น อาการข้างเคียงของโรคเรื้อน) นอกจากนี้ยังมีการใช้ทาลิโดไมด์ในการรักษากลุ่มอาการที่เกี่ยวเนื่องจาก HIV เช่น แผลเปื่อยอัฟทัส, กลุ่มอาการเวสติง, ภาวะท้องร่วง และคาโปซีส์ซาร์โคมา กระนั้นก็ดี มีรายงานว่ายานี้อาจเพิ่มปริมาณไวรัลโหลดของเชื้อแทน
ผลข้างเคียงที่พบบ่อยของยารวมทั้งภาวะง่วงซึม, ผื่น และ วิงเวียน ผลข้างเคียงรุนแรงรวมกลุ่มอาการเนื้องอกสลายตัว, ลิ่มเลือดก่อตัว และความผิดปกติที่ระบบประสาทส่วนปลาย ทาลิโดไมด์เป็นหนึ่งในยาที่ได้รับการยืนยันว่าเป็นอันตรายต่อทารกในครรภ์ของมนุษย์ และมีความเสี่ยงรุนแรงต่อการก่อความผิดปกติแต่กำเนิดที่รุนแรงถึงชีวิตหากรับประทานระหว่างตั้งครรภ์ ความผิดปกติแต่กำเนิดที่มาจากทาลิโดไมด์รวมทั้ง ภาวะไร้แขนขา, ไร้กระดูก และแขนขาเจริญไม่สมบูรณ์ การรับประทานทาลิโดไมด์แม้ครั้งเดียวโดยไม่ขึ้นอยู่กับขนาดของยา เพียงพอต่อการก่อฤทธิ์เหล่านี้ต่อทารกในครรภ์
ทาลิโดไมด์ออกจำหน่ายครั้งแรกในปี 1957 เป็นยาหาซื้อได้ทั่วไปในเยอรมนีตะวันตก โดยออกขายด้วยการอ้างสรรพคุณรักษาภาวะวิตกกังวล, ภาวะนอนไม่หลับ, "ความตึงเครียด" และ ภาวะแพ้ครรภ์ ในตอนแรกนั้นเชื่อว่ายานี้ปลอดภัยสำหรับสตรีมีครรภ์ กระนั้นต่อมาจึงพบว่ามีฤทธิ์ก่อให้เกิดความผิดปกติแต่กำเนิด ยานี้จึงถูกถอนจากตลาดในยุโรปจนหมดในปี 1961 มีการคาดการณ์ทารกที่ได้รับผลกระทบจากมารดาซึ่งทานทาลิโดไมด์อยู่ที่ 10,000–20,000 คน ในจำนวนนี้ 40% เสียชีวิตในระยะปริกำเนิด ส่วนที่รอดชีวิตมีปัญหาความผิดปกติของแขนขา ดวงตา ระบบปัสสาวะ และหัวใจ พ.ญ.แฟรนซิส เคลซีย์ ผู้ตรวจยาประจำองค์การอาหารและยาสหรัฐ ได้ต้านทานป้องกันไม่ให้นำยาเข้ามาจำหน่ายในสหรัฐ ปัญหาความผิดปกติแต่กำเนิดจากยาทาลิโดไมด์ได้นำไปสู่การพัฒนาระบบควบคุมยาและติดตามผลข้างเคียงที่กระชับขึ้นในหลายประเทศทั่วโลก
จิญจวัฑ

จิญจวัฑ (อักษรโรมัน: Chinchwad) เป็นย่านในนครปูเณ ตั้งอยู่ห่างไป ทางเหนือของย่านประวัติศาสตร์ของนครปูเณ รัฐมหาราษฏระ ประเทศอินเดีย จิญจวัฑเป็นย่านอุตสาหกรรมทั้งยานยนต์ เภสัชกรรม เครื่องใช้ไฟฟ้า เป็นต้น จิญจวัฑมีถนนและรถไฟตัดผ่าน การเดินทางทางอากาศที่ใกล้สุดคือท่าอากาศยานปูเณ
ย่านจิญจวัฑมีความสำคัญในศาสนาฮินดู โดยเฉพาะนิกายคาณปัตยะ เนื่องจากความสัมพันธ์กับโมรยา โคสาวี โดยทุกปี เทศกาลเช่นคเณศจตุรถีและวิชัยทัศมีจะมีการจัดอย่างยิ่งใหญ่ไปตามท้องถนนของย่าน
อุลุธพะนิ

อุลุธพะนิ (อักษรโรมัน: Ululudhvani) เป็นธรรมเนียมในประเทศอินเดียแถบรัฐอัสสัม, เบงกอล, โอฑิศา, เกรละ และ ทมิฬนาฑู ที่ซึ่งระหว่างพิธีสมรสหรือเทศกาลอื่น สตรีจะทำการร้องโหยหวน (ululate) เพื่อเก็นสัญลักษณ์ถึงความอุดมสมบูรณ์และความเจริญรุ่งเรือง นิยมทำเช่นกันระหว่างเทศกาลทุรคาบูชาและกาลีบูชา
ประเทศอาร์เจนตินาในกีฬามหาวิทยาลัยโลก

ประเทศอาร์เจนตินา เข้าร่วมการแข่งขันกีฬามหาวิทยาลัยโลก ในกีฬามหาวิทยาลัยโลกฤดูร้อน อาร์เจนตินาไม่ได้รับเหรียญรางวัลใด ๆ ในกีฬามหาวิทยาลัยโลกฤดูหนาว
สรุปเหรียญรางวัล.
กีฬามหาวิทยาลัยโลกฤดูร้อน.
     ประเทศเจ้าภาพ
นักชกแขนเดียว

นักชกแขนเดียว  เป็นภาพยนตร์ศิลปะการต่อสู้ของฮ่องกง ค.ศ. 1972 นำแสดงโดยหวังหยู่ ซึ่งเป็นเรื่องเกี่ยวกับนักศิลปะการต่อสู้ชาวจีนผู้มีทักษะที่สูญเสียแขนและต้องแก้แค้นสำนักคู่แข่งของเขา
สำหรับภาพยนตร์เรื่องนี้ หวังหยู่ซึ่งมีแขนทั้งสองข้างในชีวิตจริง ได้รัดแขนขวาไว้ที่หลัง และในบางช็อตก็สามารถมองเห็นแขนอีกข้างของเขาได้ในเวลาสั้น ๆ ภาพยนตร์นี้เปิดตัวทั่วโลกในช่วง ค.ศ. 1972 และเข้าฉายในสหรัฐในช่วงปลาย ค.ศ. 1973 โดยเปลี่ยนชื่อเมื่อเข้าฉายในโรงภาพยนตร์ของสหรัฐในชื่อ"เดอะไชนีสโปรเฟสชันแนลส์" 
โครงเรื่อง.
เทียนหลงเป็นนักสู้ที่เก่งที่สุดของสำนักศิลปะการต่อสู้เจิ้งเต๋อได้ต่อสู้กับแก๊งตะขอในท้องถิ่นที่ร้านอาหารที่เทียนหลงและเพื่อน ๆ ของเขากำลังรับประทานอาหารอยู่ ซึ่งแก๊งตะขอเป็นส่วนหนึ่งของเครือข่ายการค้าฝิ่นและการค้าประเวณีที่ดำเนินการโดยชายชื่อเฉา และเป็นคู่แข่งกันของสำนักเจิ้งเต๋อ โดยสำนักเจิ้งเต๋อเป็นสถาบันศิลปะการต่อสู้ที่โดดเด่นที่สุดในเมืองและควบคุมโรงงานย้อมเสื้อผ้าและอิฐในท้องถิ่น ในการต่อสู้ที่รวดเร็ว เทียนและเพื่อน ๆ ของเขาสามารถเอาชนะแก๊งตะขอได้อย่างง่ายดายทั้งในร้านอาหารและอีกครั้งในหุบเขาที่พวกเขามีการต่อสู้แบบแบตเทิลรอยัล
ช็อง อู-กึน

ช็อง อู-กึน (เกิด 1 มีนาคม 1991) หรือที่คนไทยรู้จักกันในชื่อ วู กึน ยอง เป็นนักฟุตบอลอาชีพชาวเกาหลีใต้ ปัจจุบันเล่นเป็นกองหน้าให้กับนครปฐม ยูไนเต็ด ในไทยลีก 2
ระดับสโมสร.
ช็อง อู-กึน เริ่มต้นเส้นทางฟุตบอลในไทยกับราชประชาแล้วย้ายไปอยู่กับสโมสรฟุตบอลต่าง ๆ ในไทย จนได้ย้ายกลับไปบ้านเกิดเพื่อเล่นกับซูว็อนเอฟซี เมื่อปี 2018 หลังจากนั้น 1 ปีต่อมาเขาจึงเดินทางกลับมายังประเทศไทยและเซ็นสัญญากับอยุธยา ยูไนเต็ด จนถึงปี 2022 เขาย้ายจากสุโขทัยไปร่วมทีมโปลิศเทโร ในปี 2023 เขาย้ายจากโปลิศ เทโร มาร่วมงานกับพีที ประจวบ
สหรัฐในกีฬามหาวิทยาลัยโลก

สหรัฐ เข้าร่วมการแข่งขันกีฬามหาวิทยาลัยโลกทั้งฤดูร้อนและฤดูหนาวทุกครั้งที่จัดขึ้นตั้งแต่กีฬามหาวิทยาลัยโลกฤดูร้อน 1965 สหรัฐอยู่ในอันดับที่ 3 ในตารางเหรียญรางวัลตลอดกาล โดยตามหลังรัสเซียและจีน
สรุปเหรียญรางวัล.
กีฬามหาวิทยาลัยโลกฤดูร้อน.
<templatestyles src="Legend/styles.css" />  ประเทศเจ้าภาพ
ฉัตรชัย เพียงอภิชาติ

ฉัตรชัย เพียงอภิชาติ (ชื่อเล่น: ฉัตร) เกิดเมื่อ พ.ศ. 2531 เป็นเมคอัพ อาร์ติสท์ (Makeup Artist) หรือช่างแต่งหน้า รู้จักกันในนาม Nongchat (น้องฉัตร)
ประวัติวัยเรียน.
ฉัตรใฝ่ฝันอยากเป็นช่างแต่งหน้ามาตั้งแต่เด็ก โดยมี ชรภาส โอภาสพันธ์ เป็นไอดอล 
อายุ 13 ปี ช่วงปิดเทอม ฉัตรลงเรียนวิชาช่างทำผม ที่ศูนย์ฝึกอาชีพ ใกล้บ้าน ด้วยเหตุผลว่า ค่าเรียนถูกกว่าช่างแต่งหน้า เนื่องจากฐานะทางบ้านไม่ดี หลังจากนั้นเริ่มทำงานพิเศษด้วยการสระไดร์ให้ชาวบ้านในชุมชน เริ่มต้นที่ 20 – 30 บาท ต่อหัว
เมื่อจบการศึกษามัธยมศึกษาชั้นปีที่ 3 เขาลงเรียนสาขาการขาย วิทยาลัยพณิชยการบางนา พร้อมทำงานพิเศษไปด้วย 
ฉัตร มีโอกาสฝึกงานด้านการขายกับ บริษัทเครื่องสำอางแมค (Mac) ทำให้ได้ร่วมงานกับช่างแต่งหน้า ช่างทำผมมืออาชีพหลายคน จึงเก็บสะสมประสบการณ์ มาพัฒนาตัวเอง
ระหว่างเรียนระดับปริญญาตรี ฉัตรรับจ้างแต่งหน้าให้เพื่อนไปด้วย ในราคาหลักสิบบาท เช่น เชียร์รีดเดอร์มหาวิทยาลัย ในราคาเหมา 20 หน้า 500 บาท เป็นต้น
ระหว่างเรียน ฉัตรทำงานพิเศษ และฝึกงานด้านแต่งหน้า แต่งผม อย่างต่อเนื่อง
ประวัติวัยทำงาน.
ฉัตรได้ทำงานแต่งหน้าดารา ในกองถ่าย ระหว่างแต่งหน้าให้ บงกช คงมาลัย เพื่อแสดงภาพยนตร์เรื่องจันดารา ได้พบกับ หญิง - รฐา โพธิ์งาม หลังจากนั้นจึงได้มีโอกาสแต่งหน้าให้ หญิง - รฐา ที่เทศกาลหนังเมืองคานส์ ปี 2013 ประเทศฝรั่งเศส 
จากการแต่งหน้าให้ หญิง - รฐา ส่งผลให้ฉัตร เป็นที่รู้จักในวงกว้าง ได้แต่งหน้าให้ดารา นักแสดง หลายคน เช่น อั้ม พัชราภา, เป้ย ปานวาด, ซูซี่ สุษิรา แน่นหนา เป็นต้น กระทั่งสื่อให้ฉายาว่า ‘ช่างแต่งหน้าฝีแปรงมหัศจรรย์’
นอกจากเป็นช่างแต่งหน้า ฉัตรยังประกอบธุรกิจเครื่องสำอางแบรนด์ CHAT Cosmetics และสถาบันฝึกอาชีพสอนแต่งหน้า รวมทั้งเป็นคณะกรรมการตัดสินการประกวดแต่งหน้า รางวัลสุดสัปดาห์ Beauty Awards 2023 อีกด้วย ปี 2567 ได้รับรางวัล SMEs สร้างอาชีพ Awards ครั้งที่ 9